title: Kesäyön hymyilyä

text: Ingmar Bergman oli "Kesäyön hymyilystä" ehdolla Kultaisen palmun saajaksi Cannesin elokuvajuhlilla. Hänelle myönnettiin siellä ”runollisen huumorin palkinto” (Prix de l’Humour Poétique), vaikkei hän ollut paikalla eikä edes tiennyt elokuvaansa esitettävän festivaaleilla. Hän on kertonut lukeneensa asiasta sanomalehdestä istuessaan kotona vessassa.


title: Kesäyön hymyilyä

text: "The New York Timesin" kriitikot valitsivat "Kesäyön hymyilyn" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Kesäyön hymyilyä

text: Stephen Sondheimin musikaali "A Little Night Music" perustuu "Kesäyön hymyilyn" tarinaan . Sitä on esitetty Juice Leskinen suomennoksena Turun kaupunginteatterissa vuonna 2011 nimellä "Kesäyön hymyilyä" ja Tampereen Työväen Teatterissa vuonna 2015 nimellä "Desirée – Pieni yösoitto". Musikaalista on peräisin sävelmä ”Send In the Clowns”.


title: Kesäyön hymyilyä

text: Myös Woody Allenin elokuva "Kesäyön seksikomedia" (1982) perustuu Bergmanin "Kesäyön hymyilyyn".


title: Rastila (Janakkala)

text:
{
}Rastila on yksi Janakkalan kylistä. Se sijaitsee noin viisi kilometriä Turengin taajamasta länteen ja noin neljän kilometriä kolmostiestä itään. Rastilan kylän eteläpuolella sijaitsee Rastikankaan alue, joka on yritys- ja logistiikkakeskittymä. Rastilassa toimii Rastilan ja Kilpiälän kyläyhdistys ry.


title: Rastila (Janakkala)

text: Rastilan kylästä on merkintöjä jo 1500-luvulta. Rastilan kylä on aiemmin ollut osa Vanajan kuntaa, mutta vuoden 1967 liitoksessa kylä liitettiin Janakkalaan. Rastilassa oli Turengin sokeritehtaan maita vuodesta 1968 aina 1990- luvulle saakka. Kunta osti sokeritehtaan maat ja Rastikangas kaavoitettin alueelle.


title: Barakahin ydinvoimala

text: Barakahin ydinvoimala on Arabiemiirikuntien ensimmäinen ydinvoimala. Se sijaitsee maan länsiosassa Persianlahden rannalla noin 50 km länteen Ruwaisista ja 300 km Abu Dhabin kaupungista. Laitokseen valmistuu neljä Korea Electric Powerin eteläkorealaista APR-1400-painevesireaktoria. Laitoksen sähköntuotannon on tarkoitus alkaa 2019–2021.


title: Barakahin ydinvoimala

text: Laitoksen on valmiina tarkoitus tuottaa neljännes Arabiemiraattien sähköstä ja säästää 21 miljoonaa tonnia hiilidioksidipäästöjä vuodessa, mikä vastaa 3,2 miljoonan auton päästöjä.


title: Käkölä

text: Käkölä on Naantalin kaupunginosa Luonnonmaan saaren kaakkoisosassa, noin viisi kilometriä kaupungin keskustasta etelään. Se on yksi 17:a Luonnonmaan keskiaikaisesta kylästä, ja siellä on ollut vakituista asutusta 1200-luvulta alkaen.


title: Käkölä

text: Alueella sijaitsevat muun muassa Yli-Käkölän ja Ali-Käkölän tilat, jotka ovat maakuntakaavassa suojeltuja rakennetun ympäristön kokonaisuuksia.


title: Käkölä

text: Käkölässä sijaitsee myös Lapilan sekä sen lähisaarten yhteysliikenteen venesatama.


title: Visamäki

text: Visamäki on osa-alue Kankaantaustan kaupunginosassa Hämeenlinnassa. Visamäki sijaitsee valtateiden 3 sekä 10 liittymän läheisyydessä. Visamäen itäpuolella rajana on Vanajavesi. Alueen eteläosassa sijaitsee Hämeen ammattikorkeakoulun HAMK:in Visamäen kampus sekä Innopark-teknologiakeskus. Visamäen asuntokanta koostuu pääasiassa omakoti- ja rivitalo- asunnoista. Alueella on myös opiskelija-asuntoja. Visamäki on saanut nimensä alueen keskiosassa kohoavasta mäestä, jonka juurella sijaitsee myös entisen Visamäen tilan vanha päärakennus.


title: Visamäki

text:
Vielä 1900-luvun alussa Visamäen alue on ollut pääasiassa peltoa tai vesijättömaata. Alueen eteläosassa aloitti 1930-luvulla toimintansa Hattelmalan piirimielisairaala, joka lakkautettiin 1990-luvulla. Sairaala-alueesta on jäljellä nykyisin Hämeen ammattikorkeakoulun käytössä olevia sairaalarakennuksia, liikuntahalli, henkilökunnan asuntoina toimineet 5-8 kerroksiset kerrostalot sekä Visamäentien varressa olevat koivurivistöt.
Ennen vuoden 1967 kuntaliitosta Visamäki sijaitsi vielä Vanajan kunnassa. Suurin osa Visamäen pientaloalueista on rakennettu 2000-luvun alussa.


title: Visamäki

text: Alueen lähimmät suuret palvelut löytyvät Hämeenlinnan keskustasta noin kahden kilometrin päästä. Alueella sijaitsevia palveluita ovat Hämeen ammattikorkeakoulu, Innopark, Hattelmalan päiväkoti, Hattelmalan liikuntahalli, kaksi lounasravintolaa, autoliike, K-Market sekä kampaamo.


title: Visamäki

text: Visamäki on teiden risteyksessä, vierestä kulkee seututie 130 , valtatie 10 sekä valtatie 3.


title: Visamäki

text: Visamäkeen kulkee Hämeenlinnan seudun joukkoliikenteen linja-auto numero 2. Linja 2 ajaa reittiä Visamäki - Rautatieasema - Aulanko. Lähistöltä kulkee myös linja 13 Miemala - Kankaantausta - Rautatieasema - Laaniitty sekä muutama Turengin suunnan seutulinja arkisin.


title: Mauno Laisaari

text: Mauno Kalervo Laisaari, vuoteen 1932 Lindholm (20. maaliskuuta 1910 Oulu – 8. heinäkuuta 1994 Espoo) oli suomalainen juristi ja virkamies, joka toimi eduskunnan oikeusasiamiehenä.


title: Mauno Laisaari

text: Laisaaren vanhemmat olivat metsänhoitaja Valter Gustav Lindholm ja Selma Elisabet Lindfors. Hänen ensimmäinen puolisonsa 1935–1942 oli Maire Elsa Annikki Louhivuori ja toinen vuodesta 1942 Helvi Tuulikki Raitimo. Laisaari tuli ylioppilaaksi 1928 ja suoritti ylemmän oikeustutkinnon 1934, varatuomarin arvon hän sai 1937. Hän toimi Viipurin lastensuojelulautakunnan sihteerinä, kunnallisena oikeusavustajana ja lastenvalvojana 1937–1939, huoltolautakunnan sihteerinä 1939–1940 ja Karjalan liiton toiminnanjohtajana 1944–1947. Eduskunnan maatalousvaliokunnan sihteeri hän oli 1945 ja työväenasiain valiokunnan 1946–1947. Eduskunnan oikeusasiamiehenä Laisaari työskenteli 1947–1951. Rautatiehallituksen tariffiosaston johtaja hän oli 1952–1967. Monia kotimaisia ja kansainvälisiä luottamustoimia hoitanut Laisaari oli myös useita vuosia Työväen Shakkiliiton puheenjohtaja. Sotilasarvoltaan hän oli reservin kapteeni.


title: Tomas Skogs

text: Tomas Skogs (s. 19. helmikuuta 1984 Mora, Ruotsi) on ruotsalainen jääkiekkopuolustaja, joka pelaa SHL-joukkue Mora IK:ssa. Hän toimii joukkueen kapteenina. Skogs on tunnettu pelityyliltään puolustavana puolustajana.


title: Tomas Skogs

text: Skogs on Mora IK:n oma kasvatti. Hän voitti kauden 2000–2001 päätteeksi J18 Allsvenskanin mestaruuden. Kaudella 2001–2002 Skogs oli seuran J20-junioreiden tehokkain puolustaja tehoilla 9+9=18. Hän debytoi samalla kaudella myös Moran miesten joukkueessa Ruotsin toiseksi korkeimmalla sarjatasolla Allsvenskanissa, jossa Skogs pelasi seitsemän runkosarja- ja kolme nousukarsintasarjan ottelua ilman tehopisteitä. Varsinaisella tulokaskaudellaan 2002–2003 hän teki 35 runkosarjaottelussa tehot 3+3=6. Kaudella 2003–2004 Skogs voitti Moran sisäisen tehotilaston lukemalla +22. Joukkueen kausi päättyi sarjanousuun Elitserieniin.


title: Tomas Skogs

text: Kaudella 2004–2005 Skogs debytoi Elitserienissä, jossa hän pelasi kaksi ottelua. Suurimman osan kaudestaan Skogs pelasi kuitenkin lainalla Allsvenskanissa Halmstad Hammersin ja IK Nyköpings Hockeyn joukkueissa, joista jälkimmäisessä hän pelasi kauden loppuun. Kausi 2005–2006 oli Skogsille varsinainen tulokaskausi Elitserienissä ja hän teki Moran paidassa 37 runkosarjaottelussa tehot 1+4=5 ja viidessä playoff-ottelussa yhden maalin. Skogs voitti joukkueen sisäisen tehotilaston lukemalla +12. Kaudella 2006–2007 hän nousi Moran varakapteeniksi. Skogs edusti joukkuetta kauden aikana myös Spengler Cupissa. Kaudella 2007–2008 hän oli Moran tehokkain puolustaja tehoilla 9+9=18. Skogs jakoi Elitserienin puolustajien maalipörssin kolmannen sijan HV71:n Johan Åkermanin ja Färjestad BK:n Thomas Rhodinin kanssa. Hän voitti joukkueensa sisäisen tehotilaston sekä runkosarjassa lukemalla +11 että Kvalserienissä lukemalla +5. Moran kausi päättyi kuitenkin putoamiseen Allsvenskaniin.


title: Tomas Skogs

text: Skogs siirtyi kaudeksi 2008–2009 jatkamaan Elitserien-uraansa kolmivuotisella sopimuksella Timrå IK:n riveihin. Kaudeksi 2011–2012 hän siirtyi vuoden mittaisella sopimuksella Skellefteå AIK:hon. Skogs voitti joukkueen sisäisen tehotilaston lukemalla +14. Hän voitti kauden päätteeksi Elitserien-hopeaa. Toukokuussa 2012 Skogs teki Skellefteån kanssa vuoden mittaisen jatkosopimuksen. Kauden 2012–2013 päätteeksi hän voitti Ruotsin-mestaruuden.


title: Tomas Skogs

text: Kaudeksi 2013–2014 Skogs siirtyi kaksivuotisella sopimuksella SHL:n (ent. Elitserien) nousijajoukkue Örebro HK:hon. Kaudella 2014–2015 hän nousi joukkueen kapteenistoon. Skogs oli neljällä osumallaan Örebron eniten maaleja tehnyt puolustaja Johan Motinin kanssa. Kaudeksi 2015–2016 hän siirtyi 2+1-vuotisella sopimuksella Färjestad BK:hon. Hän voitti Mestarien liigassa joukkueen sisäisen tehotilaston lukemalla +3.


title: Tomas Skogs

text: Skogs palasi kaudeksi 2017–2018 kaksivuotisella sopimuksella kasvattajaseuraansa Mora IK:hon, joka oli noussut edellisenä keväänä SHL:ään. Hänet nimettiin joukkueen kapteeniksi.


title: Tomas Skogs

text: Skogs pelasi alle 18-vuotiaiden MM-kilpailuissa vuonna 2002. Ruotsin A-maajoukkueessa hän on pelannut kahdeksan ottelua tehopistein 1+1=2. Skogs teki A-maajoukkuedebyyttinsä 29. maaliskuuta 2007 Budapestissä Unkaria vastaan. Ensimmäisen A-maajoukkuemaalinsa hän teki Channel One Cupissa 16. joulukuuta 2007 Venäjän Moskovan Megasport-urheilupalatsissa Suomea vastaan.


title: Tomas Skogs

text: Skogs on pelannut yhteensä 14 nuorten ja 20 poikien maaottelua.


title: Sèvremoine

text: Sèvremoine on kunta läntisessä Ranskassa Maine-et-Loiren departementissa Pays de la Loiren alueella.


title: Sèvremoine

text: Kunta muodostettiin 15. joulukuuta 2015, kun kymmenen kuntaa yhdistyi. Yhdistyneet kunnat olivat Le Longeron, Montfaucon-Montigné, La Renaudière, Roussay, Saint-André-de-la-Marche, Saint-Crespin-sur-Moine, Saint-Germain-sur-Moine, Saint-Macaire-en-Mauges, Tillières ja Torfou. Uuden kunnan hallintopaikaksi nimettiin Saint-Macaire-en-Mauges.


title: Sèvremoine

text: Vanhaan tehtaaseen avattiin vuonna 1995 kenkämuseo "Musée des Métiers de la Chaussure". Museossa esitellään kenkien valmistusta. Lisäksi museossa on satojen kenkien kokoelma.


title: La Romagne (Maine-et-Loire)

text: La Romagne on kunta läntisessä Ranskassa Maine-et-Loiren departementissa Pays de la Loiren alueella.


title: La Romagne (Maine-et-Loire)

text: Kunta on tullut tunnetuksi pöytätennisseurastaan Stella Sports La Romagnesta (SS La Romagne), joka on menestynyt kansallisissa ja kansainvälisissä sarjoissa. Seura sai uuden urheiluhallin käyttöönsä vuonna 2013.


title: Puolimatkan hautausmaa

text: Puolimatkan hautausmaa on Hyvinkään Kirjavantolpan kaupunginosassa sijaitseva hautausmaa. Se otettiin käyttöön vuonna 1908. Hautausmaalla sijaitsee sankarivainajien hauta-alue, Karjalaan jääneiden vainajien muistomerkki sekä vakaumuksensa puolesta kaatuneiden muistomerkki. Hautausmaan siunauskappeli on Mikael Nordenswanin suunnittelema ja se otettiin käyttöön vuonna 1956. Kappeliin mahtuu yhteensä 125 henkeä..


title: Tapio Toiviainen

text: Tapio Toiviainen (s. 23. marraskuuta 1995) on suomalainen lentopalloilija. Pelipaikaltaan Toiviainen on yleispelaaja.


title: Tapio Toiviainen

text: Toiviainen opiskeli kolme vuotta Kuortaneen urheilulukiossa pelaten valmennuskeskuksen joukkueessa lentopallon 1-sarjassa. Toiviainen toimi ikäluokkansa joukkueen kapteenina. Lukiovuosien jälkeen Hurrikaani-Loimaa hankki oman kylän kasvatin riveihinsä pelaamaan kaudeksi 2014-2015, jolloin joukkue saavutti Mestaruusliiga hopeaa. Tämän jälkeen hän matkasi Rantaperkiön iskun riveihin Tampereelle. Kaudet 2015-2016 ja 2016-2017 hän vietti Iskussa, jossa rooli joukkueessa kasvoi merkittävästi. Hurrikaani Loimaa kaappasi Toiviaisen rosteriinsa kahden vuoden sopimuksella kaudelle 2017-2018, jolloin Hurrikaani oli jälleen finaaleissa hopealla.


title: Tapio Toiviainen

text: Toiviainen on tunnettu monipuolisuudestaan eri pelipaikoilla.


title: Pierre-Joseph Cambon

text: Pierre-Joseph Cambon (10. kesäkuuta 1756 Montpellier, Ranska – 15. helmikuuta 1820 lähellä Brysseliä, Alankomaat) oli ranskalainen poliitikko, joka vaikutti merkittävästi Ranskan finanssiasioihin ensimmäisen tasavallan aikana.


title: Pierre-Joseph Cambon

text: Ennen vallankumousta Cambon oli liikemies Montpellierissä. Hän johti sukunsa kauppahuonetta vuodesta 1785. Hän oli edustajana vuoden 1789 säätyjen yleiskokouksessa, mutta menetti paikkansa jo heinäkuussa. Cambon valittiin syksyllä 1791 edustajaksi kansalliskokoukseen, jonka viimeisenä puhemiehenä hän toimi muutaman päivän ajan syyskuussa 1792. Hänet valittiin myös kansalliskonventtiin, jossa hän kuului aluksi maltillisten girondistien ryhmään, mutta äänesti myöhemmin kuningas Ludvig XVI:n kuolemantuomion puolesta. Cambonin erikoisalaksi politiikassa muodostuivat talouskysymykset. Hän läheni jakobiineja, koska nämä kannattivat tiukempaa talouden kontrollia. Cambon myötävaikutti joulukuussa 1792 säädettyyn lakiin, jonka nojalla Ranskan valtio sai takavarikoida aateliston ja kirkon maat sodassa valloitetuilla vihollisalueilla. Hän kannatti myös assignaattien käytön lisäämistä, sotakomissaarien toiminnan tiukempaa valvontaa ja uusia toimenpiteitä valtionvelan hoitamiseksi. Hän vastusti vallankumoustribunaalin perustamista.


title: Pierre-Joseph Cambon

text: Cambon valittiin yhteishyvän valiokuntaan 6. huhtikuuta 1793, mutta hän ajautui pian välirikkoon jakobiinien kanssa arvosteltuaan rohkeasti girondistijohtajien vangitsemisia. Hänet vangittiin lyhyesti 2. kesäkuuta 1793 girodisteja vastaan suuntautuneen sanskulottien kansannousun yhteydessä, mutta hän vapautui pian. Cambon menetti paikkansa yhteishyvän valiokunnassa 10. heinäkuuta, mutta säilytti vahvan aseman valtiovarainvaliokunnan johdossa. Hillitäkseen inflaatiota hän määräsi vähentämään assignaattien määrää. Hänen aloitteestaan julkistettiin elokuussa 1793 virallinen rekisteri valtion velkojista, "Grand Livre de la dette publique" (”Julkisen velan suuri kirja”). Terrorin ajan lopulla vuonna 1794 Cambon ajautui arvovaltataisteluun Maximilien Robespierren kanssa, joka ilmeisesti halusi hankkiutua hänestä eroon ja keskittää myös talouspolitiikan yhteishyvän valiokunnalle. Cambon tuki tämän vuoksi Robespierren syrjäyttämistä heinäkuussa 1794. Myöhemmin hän kuitenkin puolusteli muita jakobiinijohtajia kuten Jean-Marie Collot d’Herbois’ta, joten Jean-Lambert Tallien kääntyi häntä vastaan. Cambon erotettiin valtiovarainvaliokunnasta huhtikuussa 1795 ja hän osallistui epäonnistuneeseen prairialkuun 1. päivän kapinaan toukokuussa 1795. Sen jälkeen hän piileskeli aina lokakuussa 1795 annettuun yleiseen armahdukseen saakka.


title: Pierre-Joseph Cambon

text: Cambon vietti tämän jälkeen hiljaiseloa kotiseudullaan Montpellierissä. Vuoden 1815 satapäiväisen keisarikunnan aikana hänet valittiin Napoleonin perustamaan edustajainkamariin, jossa hän äänesti Bourbonien syrjäyttämisen puolesta. Restauraation myötä hänet karkotettiin vuonna 1816 maanpakoon. Hän kuoli vuonna 1820 nykyisessä Belgiassa.


title: Maaherrantalo (Vaasa)

text: Maaherrantalo on Vaasan läänin maaherran virka-asuntona vuosina 1895–1997 toiminut uusgoottilainen kivipalatsi Vaasassa. Rakennus valmistui vuonna 1865 ruukinpatruuna Gustaf August Wasastjernalle kaupunkiasunnoksi. Talon suunnitteli Vaasan lääninarkkitehti Carl Axel Setterberg. Kolmekerroksinen palatsi on tiilirakenteinen, rapattu ja siinä on kulmatornit. Talo oli rakennuttajansa perheen käytössä vuoteen 1870 asti, jolloin talousongelmiin joutunut Wasastjerna joutui myymään sen. Rakennus vaihtoi omistajaa useaan kertaan, kunnes valtio osti rakennuksen vuonna 1895. Maaherrantaloa kutsutaan rakennuttajansa mukaan myös Wasastjernan taloksi ja Wasastjernan palatsiksi.


title: Maaherrantalo (Vaasa)

text: Valtio sijoitti kivipalatsiin kuvernöörin virka-asunnon ja Vaasan teollisuuskoulun, joka toimi rakennuksessa vuoteen 1938 saakka. Kuvernöörin eli myöhemmin maaherran virka-asunto oli palatsin toisessa kerroksessa Vaasan läänin lakkauttamiseen 1997 saakka. Teollisuuskoulun tiloissa toimi niiden vapauduttua muun muassa lääninhallituksen osastoja. Lääninuudistuksen jälkeen rakennus kävi valtiolle tarpeettomaksi ja Vaasan kaupunki osti sen vuonna 1998. Nykyään entisessä maaherran virka-asunnossa on kaupungin edustustiloja. Ensimmäisessä ja kolmannessa kerroksessa ja kellarikerroksessa on Pohjanmaan museon käytössä olevia tiloja. Toisessa kerroksessa on Mannerheimin muistohuone – rakennuksessa oli Vaasan senaatin aikaan hallituksen joukkojen päämaja ja joukkojen komentaja Mannerheim asui toisen kerroksen huoneessa. Tontilla on myös puurakenteinen piharakennus ja edustussauna pienessä kivirakennuksessa.


title: Maaherrantalo (Vaasa)

text: Maaherrantalo on suojeltu ja se kuuluu ”Vaasan rantapuistovyöhyke julkisine rakennuksineen ja Vaasan Höyrymylly” -nimiseen Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin kuuluvaan alueeseen.


title: Genovan siirtokunnat

text: Genovan siirtokunnat olivat sarja Genovan tasavallan kauppapaikkoja Välimerellä ja Mustallamerellä. Osan niistä perustivat tasavallan viranomaiset tukemaan paikallisten kauppiaiden taloutta, kun taas toiset olivat genovalaisten aatelisten läänejä.


title: Genovan siirtokunnat

text: Genovasta, joka oli 4 000 asukkaan pieni köyhä kalastuskylä, alkoi tulla itsenäinen Pyhästä saksalais-roomalaisesta keisarikunnasta noin vuonna 1096. Genovan laivaston osallistuminen ristiretkiin (erityisesti Antiokian ja Akkon valloituksiin) rikastutti maata suuresti. Ensimmäisen ristiretken aikana Genova sai kolmanneksen Bybloksesta ja Akkosta, joka tuotti kolmasosan satamakaupungin tuloista. Muita pieniä siirtomaita perustettiin Tartusiin (Syyria), Tripoliin (Libanon) ja Beirutiin. Seuraavan vuosisadan muslimien takaisinvalloitukset tosin kadottivat Genovan vaikutuksen pyhässä maassa. Genova perusti siirtomaita myös Espanjan lähettyville Välimerelle Valenciasta Gibraltariin, mutta kyseiset siirtokunnat olivat myös lyhytkestoisia.


title: Genovan siirtokunnat

text: Genovan suora laajentuminen alkoi 1200-luvulla Korsikan (Genova liitti Korsikan itseensä vuonna 1284 ja piti saarta 1700-luvulle asti) ja Sardinian valtauksista. Genova pysyi vallitsevana Tyrrhenanmerellä sen jälkeen, kun Genovan laivasto oli voittanut sodan Pisaa vastaan Melorian taistelussa vuonna 1284. Genova alkoi myös perustamaan siirtomaita Ligurian alueelle ja Mustallemerelle 1200-luvun loppua kohden.


title: Genovan siirtokunnat

text: Genovan tärkeimpiä kauppakeskuksia itäisellä Välimerellä olivat Chíos ja Mytilíni Egeanmerellä ja Caffa, joka oli suurin kaupankäynnin keskus mongoolien hallitseman Itä-Euroopan, Keski-Aasian ja Länsi-Euroopan välillä. Muita siirtomaita olivat Cembalo (nykyinen Balaklava), Soldaio (Sudak), Vosporo (Kertš) ja Asovanmerellä sijaitsevat Tana (Azov), Matrega (Taman), Mapa (Anapa), Bata (Novorossijsk) kuin myös Savastopoli (Suhumi) sekä Ukrainan rannikolla sijaitsevat Salmastro ja Moncastro (Bilhorod-Dnistrovskyi).


title: Portugalin meri-ilmavoimat

text: Portugalin meri-ilmavoimat () on Portugalin laivaston alainen ilma-ase, jonka virallinen nimitys on Esquadrilha de Helicópteros da Marinha eli vapaasti suomennettuna laivaston helikopterilaivue. Laivue vastaa aluksilla toimivista helikoptereista.


title: Portugalin meri-ilmavoimat

text: Portugalin meri-ilmavoimien historia alkaa vuodesta 1916, jolloin kaksi meriupseeria lähetettiin Ranskaan lentokoulutukseen. Komennuksen perusteena oli vuonna 1913 alkanut pyrkimys luoda ilmasotakoulu maa- ja merivoimien lentäjien kouluttamiseksi. Meriupseerit saivat alkeislentokoulutuksen Chartresissa ja lentovenekoulutuksen Saint-Raphaëlissa Varissa. Toisella meriupseerilla oli lisäksi velvoite selvittää mahdollisuus lentokoneiden hankintaan Ranskasta.


title: Portugalin meri-ilmavoimat

text: Upseerien palattua Portugaliin heidät nimitettiin lennonopettajiksi Vila Nova da Rainhan lentosotakouluun (), joka oli laivaston osa maavoimien lentosotakoulussa ().


title: Portugalin meri-ilmavoimat

text:
Laivaston meri-ilmavoimat () perustettiin 28. syyskuuta 1917, jolloin henkilöstö, materiaali ja ilmasotakoulu irrotettiin maavoimien EAM:stä. Toiminta keskitettiin Bom Sucesson merilentotukikohtaan Lissabonin telakalle. Kaksi maaliskuussa 1917 vastaanotettua ja EAM:n varastoimaa FBA lentovenettä siirrettiin Bom Sucessoon joulukuussa, mitä pidetään itsenäisen toiminnan aloittamisena.
Vuonna 1958 sukellusveneidentorjunta- ja merivalvontalaivueet siirrettiin täysin ilmavoimien alaisuuteen ja meri-ilmavoimat lakkautettiin.


title: Portugalin meri-ilmavoimat

text: Laivaston helikopterilaivue perustettiin, kun laivasto hankki Vasco da Gama -luokan fregatit. Fregattien varustukseen kuului helikopteri, jonka tehtävänä oli sukellusveneidentorjunta. Laivue perustettiin 2. kesäkuuta 1993 tehtävänään huoltohenkilöstön kouluttaminen ja miehistöjen koulutus alusten kannella tapahtuvaan toimintaan, laivaston tukemiseen. Laivue aktivoitiin 8. kesäkuuta 1993 Montijon lentotukikohdassa. Laivue vastaanotti kaksi ensimmäistä helikoperiaan 29. heinäkuuta.


title: Portugalin meri-ilmavoimat

text: Laivueen kalustona on viisi AgustaWestland Super Lynx Mk.95 helikopteria.


title: Andrine Benjaminsen

text: Andrine Benjaminsen (s. 1995) on norjalainen suunnistaja. Suunnistuksen EM-kilpailuissa 2018 Sveitsin Ticinossa Benjaminsen saavutti pronssia sekaviestissä. Riian MM-kilpailuissa 2018 hän saavutti neljännen sijan viestissä ja sekaviestissä. Henkilökohtaisissa kilpailuissa hän oli pitkän matkan yhdeksäs ja keskimatkan kymmenes.


title: Insolvenssioikeus

text: Insolvenssioikeus eli maksukyvyttömyysoikeus on oikeustieteen osa-alue, joka on erikoistunut maksukyvyttömyyden oikeudellisiin seurauksiin. Insolvenssioikeus käsittää lainsäädännön ja tähän oikeudenalaan kohdistuvaa oikeustieteellistä tutkimusta.


title: Insolvenssioikeus

text: Insolvenssioikeuden piiriin luetaan maksuvelvollisuuden laiminlyönteihin ja niiden seuraamuksiin liittyvä sääntely. Laiminlyönnit johtuvat yleensä maksukyvyttömyydestä, joskus maksuhaluttomuudesta. Oikeudenalan nimitys tulee latinalaisperäisestä sanasta "insolvenssi", joka tarkoittaa maksukyvyttömyyttä.


title: Insolvenssioikeus

text: Insolvenssioikeuteen kuuluvia "insolvenssimenettelyitä" ovat ulosotto, konkurssi, yrityksen saneeraus ja yksityishenkilön velkajärjestely.


title: Nokia 2116i

text: Nokia 2116i on Nokian valmistama matkapuhelin. Se julkaistiin vuonna 2005.


title: Nokia 6190

text: Nokia 6190 on Nokian valmistama matkapuhelin. Se julkaistiin vuonna 1997.


title: Nokia 6190

text: Puhelimesta löytyy muun muassa seuraavia ominaisuuksia:


title: Maytansiini

text: Maytansiini (CHNClO) on heterosyklinen ansamysiineihin kuuluva orgaaninen yhdiste. Yhdisteen biologinen aktiivisuus on herättänyt kiinnostusta ja yhdistettä on tutkittu syöpälääkkeenä. Maytansiinin johdannaisia kutsutaan maytansinoideiksi.


title: Maytansiini

text: Maytansiini eristettiin ensimmäisen kerran kelasteihin kuuluvasta kasvista "Maytenus ovatus". Tämän jälkeen sitä on eristetty myös eräistä muista kelastien suvun kasveista ja suvun "Putterlickia" kasveista. Yhdistettä esiintyy näissä kasveissa muun muassa kuoressa. Maytansiini on optisesti aktiivinen yhdiste ja sen kiertokyky kloroformiliuoksessa on -145


title: Maytansiini

text: Maytansiini sitoutuu soluissa tubuliiniin ja estää tubuliinin polymeroitumisen mikrotubuluksiksi ja siten estää solujen jakautumisen. Tämän vuoksi yhdistettä on tutkittu syöpälääkkeinä. Maytansiini voi myös reagoida DNA:n emästen kanssa. Maytansiini oli eläinkokeiden perusteella lupaava eräiden leukemiatyyppien hoidossa. Sen kliiniset kokeet lopetettiin kuitenkin vaiheeseen kaksi riittämättömän tehon ja haittavaikutusten, esimerkiksi neurotoksisuuden, vuoksi. Eräitä maytansiinin johdannaisia käytetään kuitenkin leukemian hoidossa.


title: Maytansiini

text: Maytansiinia eristetään kelastien sukuun kuuluvien lajien kuoresta. Aineen synteesiin on kehitetty myös asymmetrinen menetelmä.


title: Kumbri

text: Kumbri on nykyisessä Pohjois-Englannissa Cumbriassa ja sen lähiseuduilla enintään noin 1300-luvulle saakka puhuttu kelttiläinen kieli. Nykykielistä sen lähin sukulaiskieli on kymri. Kumbri hävisi alueen englanninkielistyttyä, mutta jotkin kumbrinkieliset paikannimet säilyivät ja lisäksi alueella puhuttava englannin murre sai lainasanoja kumbrista.


title: Westland Lynx

text: Westland Lynx on brittiläisen Westland Helicoptersin suunnittelema ja valmistama monikäyttöinen sotilashelikopteri. Alun perin helikopterin oli tarkoitus olla kuljetustehtävissä sekä siviili että laivaston käytössä, mutta maavoimien kiinnostus johti lopulta taistelutehtäviin soveltuvaan että laivastomalleihin. Helikopteri otettiin operatiiviseen käyttöön 1977 ja se on otettu käyttöön noin tusinassa maassa pääasiassa kuljetus-, panssarintorjunta-, pelastuspalvelu- ja sukellusveneentorjuntatehtävissä.


title: Vestmanna

text: Vestmanna (tanskaksi: "Vestmannahavn") on pieni kaupunki Färsaarilla Luoteis-Streymoyssa Vestmannan kunnassa. Vestmanna on kunnan päätaajama ja ainoa taajama. Vuonna 2015 Vestmannan asukasluku oli 1 208.


title: Vestmanna

text: Nimi "Vestmanna" tarkoittaa, että ensimmäiset asukkaat olivat peräisin lännestä, mikä tarkoittaa Irlannista tulleita kelttejä.


title: Vestmanna

text: Vestmanna on Streymoyn länsiosassa, ja siellä on satama, jota pidetään Färsaarten parhaana luonnonsatamana. Ennen tunnelin rakentamista poikkesi Vágariin menevä autolautta siellä vuosikymmeniä.


title: Vestmanna

text: Joulukuusta 2002 on Vágartunneli yhdistänyt Streymoyn ja Vágarin, jossa on lentokenttä. Lauttayhteys lakkautettiin tunnelin rakentamisen jälkeen.


title: Vestmanna

text: Vestmanna sai taloudellista merkitystä vuonna 1839, kun "Kuninkaallinen monopolikauppa" avasi siellä sivuliikkeen, jonka oli tarkoitus palvella Streymoyta ja Vágarvia. Tavarat kuljetettiin sieltä edelleen vuoren yli soutuveneellä ja jalan.


title: Vestmanna

text: Vuonna 1897 rakennettiin venetelakka, ja ensisijaisesti se kunnosti kalastusveneitä, joita siihen aikaan ostettiin Isosta-Britanniasta. Nykyisin telakka kuuluu pääkaupunki Tórshavniin. Vestmannassa on vesivoimala, joka on Färsaarten ensimmäisiä. Se saa veden vesialtaista, joihin kerätään sadevesi. Kunnallinen sähkövoimala SEV rakensi vuonna 1950 Färsaarten suurimman vesivoimalan, ja vuonna 1986 tuli 80 prosenttia Färsaarten vesivoimasta siitä. Nykyisin alueella on kolme vesivoimalaa.


title: Vestmanna

text: Pohjoisen lintukalliot ovat hyvin suosittu matkailukohde, jossa käyvät sekä lintumatkailijat että ulkomaiset turistit. Vestmannasta tehdään veneretkiä Streymoyn koillisrannikon valtaville kallioille. Paras aika käydä vuorilla on kesä-heinäkuu, jolloin Färsaarilla on miljoonittain merilintuja. Kauniiden vuorten lisäksi pitkin rannikkoa on myös luontaisia luolia. Niihin voi käydä tutustumassa sään salliessa, jos oppaita on käytettävissä.


title: Vestmanna

text: Vestmannalla on suurempiakin haasteita, kuten vuoren yli kulkeva vaellusreitti. Reitti on melko vaativa, ja retkelle on valmistauduttava ennen lähtöä huolellisesti.


title: Ålands landskapsarkiv

text: Ålands landskapsarkiv (suom. "Ahvenanmaan maakunnanarkisto") on Ahvenanmaan maakunnan arkistolaitos . Ahvenanmaan maakunnanarkisto perustettiin vuonna 1978 ja on siitä lähtien toiminut Ahvenanmaan itsehallintotalon "(Självstyrelsegården)" tiloissa Maarianhaminassa. Ahvenanmaan maakunnan arkistolain mukaan maakunnanarkisto johtaa ja kehittää asiakirjahallintoa maakunnanhallinnossa sekä edistää arkiston käyttöä.


title: Ålands landskapsarkiv

text: Ahvenanmaan maakunnanarkiston toimialaan kuuluvat myös ne valtion viranomaisarkistot, joiden toimialueena on Ahvenanmaa. Ahvenanmaan maakunnanarkistossa säilytetään lisäksi Ahvenanmaan seurakuntien ja kuntien vanhempia arkistoja. Maakunnanarkistossa säilytetään myös yksityisarkistoja, joita yhdistykset, yritykset ja säätiöt, sekä yksityishenkilöt, tilat ja kyläyhdistykset ovat luovuttaneet tai lahjoittaneet Ahvenanmaan maakunnanarkistolle. Ahvenanmaan maakunnanarkiston kokoelmat ulottuvat aina 1600-luvun alkuun saakka.


title: Ålands landskapsarkiv

text: Ahvenanmaan maakunnanarkistossa on lisäksi kirjasto, joka on keskittynyt erityisesti Ahvenanmaan historiaa käsittelevään kirjallisuuteen. Kirjastosta löytyy myös kattava kokoelma sukututkimukseen liittyvää kirjallisuutta.


title: Ålands landskapsarkiv

text: Ahvenanmaan maakunnanarkiston johtajan virkanimike on "landskapsarkivarie". Virkaa ovat hoitaneet seuraavat henkilöt:


title: Pesäpallon naisten Suomenmestaruuskilpailut 1932

text: Naiset pelasivat mestaruudesta pudotuspelisysteemillä.


text:
ALKUERÄT
12. kesäkuuta Haminan Palloilijat - Kotkan Into 14-3
8. heinäkuuta Kotkan Into - Haminan Palloilijat 0-12 - Hamina jatkoon yhteistuloksella 26-3
29. kesäkuuta Haminan Palloilijat - Joensuun Palloseura 9 - 7
9. heinäkuuta Sortavalan Palloilijat - Viipurin Pallonlyöjät 8-19 - VPL jatkoon
10. heinäkuuta Sortavalan Palloseura - Joensuun Palloseura 12-1 - SP jatkoon
15. heinäkuuta Kuusankosken Veto - Kouvolan Pallonlyöjät 23-10
19. heinäkuuta Kouvolan Pallonlyöjät - Kuusankosken Veto 13-7 - Kuusankoski jatkoon yhteistuloksella 30-23
22. kesäkuuta Helsingin Pallonlyöjät - Pallo-Toverit, Hki 14-3
29. kesäkuuta Pallo-Toverit, Hki - Helsingin Pallonlyöjät 0-8 - HPL jatkoon yhteistuloksella 22-3
13. heinäkuuta Porvoon Palloseura - Keravan KooPee 1-16 - Kerava jatkoon
25. heinäkuuta Tervakosken Pato - Riihimäen Pallonlyöjät 10-19
31. heinäkuuta Riihimäen Pallonlyöjät - Lahden Mailaveikot 0-10 - Lahti jatkoon
14. heinäkuuta Lapuan Virkiä - Loimaan Palloilijat 5-3
24. heinäkuuta Loimaan Palloilijat - Lapuan Virkiä 12-1 -Loimaa jatkoon yhteistuloksella 15-6


text:
HPL: Aune Särkkä,
Gunnel Forsman,
Ilta Elonen,
Lempi Hartikka,
Elli Eskelinen,
Lyyli Lindholm,
Lempi Eskelinen,
Anna-Lisa Kaijalainen,
M Immonen,
Simolin,
Laamanen,
Laajanen.


text: Naisten SM-sarjaottelut kautta aikain


title: Luettelo Suomen taajamista 1995

text: Tämä artikkeli on luettelo Suomen taajamista vuonna 1995 tehdyn taajamarajauksen mukaan. Tilastolliset taajamat määrittelee Suomessa Tilastokeskus. Taajamia on määritelty vuodesta 1960. Taajamien nimet Suomessa eivät ole virallisia. Taajamien nimeämisessä Tilastokeskus on pyrkinyt huomioimaan paikallisesti tunnetut nimitykset. Yleensä nimet pohjautuvat peruskarttaan ja joskus Tilastokeskus on ollut yhteydessä myös kuntiin tai kylätoimikuntiin. Pääperiaatteena tilastollisten taajamien nimenannossa on ollut, että hallinnollisten kaupunkien suurimpien taajamien nimissä käytetään nimen jälkiosaa "keskustaajama" ja hallinnollisten kuntien suurimpien taajamien nimissä nimen jälkiosaa "kirkonkylä".


title: Luettelo Suomen taajamista 1995

text: Yli 15 000 asukkaan keskustaajamia kutsutaan Ympäristöministeriön aluetypologiassa myös kaupunkialueiksi.


title: Luettelo Suomen taajamista 1995

text: Vuoden 1995 taajamarajauksen mukaan 15 kunnassa ei ollut lainkaan taajamaväestöä. Manner-Suomessa näistä kunnista sijaitsi seitsemän (Houtskari, Iniö, Luhanka, Utsjoki, Uukuniemi, Velkua ja Värtsilä) ja kahdeksan kuntaa (Brändö, Föglö, Geta, Kumlinge, Kökar, Lumparland, Sottunga ja Vårdö) sijaitsi Ahvenanmaalla.


title: Luettelo Suomen taajamista 1995

text: Seuraavassa taulukossa on ensimmäisessä sarakkeessa taajaman nimi, seuraavassa sarakkeessa kunta tai kunnat, joihin taajama kuuluu ja kolmannessa sarakkeessa lääni tai läänit, joissa taajama sijaitsee. Seuraavissa sarakkeissa on lueteltu taajamien väkiluvut, pinta-alat ja väestötiheydet. Jos taajama kuuluu useampaan kuin yhteen kuntaan, niin kussakin kunnassa sijaitsevan osan väkiluku on ilmoitettu vastaavan kunnan nimen perässä suluissa. Luettelon väestö- ja pinta-alatiedot ovat ajankohdan 31.12.1995 mukaiset. Kunta- ja läänijako on ajankohdan 1.1.1996 mukainen. Osa luettelossa esiintyvistä kunnista on lakkautettu myöhemmin kuntaliitosten myötä.


title: Luettelo Suomen taajamista 1995

text: Tilastollisia taajamia on määritelty Suomessa vuodesta 1960 lähtien. Vuosina 1960–1985 rajaukset tehtiin manuaalisesti kartalla. Vuodesta 1990 rajaukset on tehty koneellisesti rakennusten koordinaattitietojen perusteella. Vuosina 1990–1995 rajauksia tarkistettiin manuaalisesti, lisäksi kokonaan koneellista menetelmää sovellettiin takautuvasti näiden vuosien tietoihin. Muutoksia taajamiin aiheuttaa toisaalta taajamien yhteenkasvu etenkin suurimpien taajamien liepeillä, toisaalta joidenkin pienempien taajamien väkiluvun aleneminen alle taajaman määritelmää vastaavan alarajan.


title: Hanna Airaksinen

text: Hanna Airaksinen (s. 14. joulukuuta 1970) on suomalainen pesäpalloilija. Hän edusti urallaan Jyväskylän Kiriä ja Viinijärven Urheilijoita. Airaksinen lopetti aktiiviuransa vuoteen 1999 Kirittärien joukkueessa mutta palasi vielä pelaamaan kausilla 2004 ja 2005. Kaikkiaan Airaksinen pelasi 274 ottelua pääsarjatasolla.


title: Hanna Airaksinen

text: Airaksinen oli urallaan ennen muuta etenijä. Hän jakaa naisten Superpesiksen kaikkien aikojen etenijätilaston kärkipaikan Terhi Röngän kanssa. Molemmat toivat urallaan 653 juoksua. Ero seuraaviin on yli 100 juoksua. Kärkilyönneissa Airaksinen löytyy sijalta seitsemän samoin kuin tehotilastossa.


title: Hanna Airaksinen

text: Airaksinen valittiin Vuoden pesäpalloilijaksi kahdesti, vuosina 1996 ja 1997. Pesispörssissä Airaksisen 1973,7 pistettä oikeuttavat kahdeksanteen sijaan.


title: Skotlannin episkopaalinen kirkko

text: Skotlannin episkopaalinen kirkko (, , ) on Anglikaanisen kirkkoyhteisön kirkkoprovinssi, joka toimii Skotlannissa. Se on Skotlannin kolmanneksi suurin kirkko, presbyteerisen Skotlannin kirkon ja katolisen kirkon jälkeen.


title: Skotlannin episkopaalinen kirkko

text: On löytynyt arkeologisia todisteita kristinuskon läsnäolosta Whithornissa Etelä-Skotlannissa liittyen Ninianiin, 400-luvulla eläneeseen lähetyssaarnaajaan, josta tiedetään vain vähän varmaa. Enemmän tietoa on irlantilaisesta lähetyssaarnaajasta Columbasta, joka saapui Ionan saarelle vuonna 563. Täällä hän yhdessä muiden munkkien kanssa perusti luostariyhteisön sekä vesiyhteyksiä käyttäen julisti kristinuskon sanomaa Invernessissä asti. Columba kuoli vuonna 597, samana vuonna jolloin Augustinus Canterburylainen saapui Englantiin paavi Gregorius Suuren lähettämänä. Jonkin aikaa Brittein saarilla vaikuttivat rinnakkain roomalainen ja kelttiläinen kristillisyys, jotka erosivat joiltain osin toisistaan. Whitbyn synodin myötä vuonna 664 roomalaisesta kristillisyyden muodosta tuli vallitseva.


title: Skotlannin episkopaalinen kirkko

text: Vuonna 1054 suuren skisman jakaessa kirkon katoliseen ja ortodoksiseen kirkkoon asettui Skotlanti katolisen kirkon kannalle. Skotlannissa rakennettiin monia kirkkoja, kuten Pyhän Gilesin katedraali Edinburghissa ja Pyhän Andreaan katedraali Fifessä, sekä useita luostareita. Vuodesta 1378 alkaen katolista kirkkoa vaivasi skisma, joka johtui kahdesta kilpailevasta paavinistuimesta, Roomasta ja Avignonista. Englanti kannatti Rooman paavia, mutta Skotlanti tunnusti Avignonin paavin Benedictus XIII:sta, joka 1413 antoi paavillisen bullan Skotlannin ensimmäisen yliopiston, St Andrewsin yliopiston, perustamisesta. Neljä vuotta myöhemmin skisma päättyi sovintoon. Vuonna 1472 paavi Sixtus IV teki St Andrewsin hiippakunnasta arkkihiippakunnan ja 20 vuotta myöhemmin paavi Innocentius VIII teki saman Glasgown hiippakunnalle.


title: Skotlannin episkopaalinen kirkko

text: Katoliselle kirkolle löytyi haastajansa jo ennen uskonpuhdistusta. Ensimmäisellä Glasgown arkkipiispalla oli ongelmanaan Ayrshiren alueella vaikuttanut kirkon opetuksia kyseenalaistava liikehdintä. 'Kylen lollardeina' tunnettu ryhmä vaati muun muassa papistolle oikeutta avioitua ja kansalle oikeutta lukea Raamattua ja viettää jumalanpalvelusta omalla kielellään. 'Lollardi' oli pilkalliseksi tarkoitettu, 'mutisemista' tarkoittava nimitys, jolla nimitettiin 1300-luvulla eläneen teologin John Wycliffen opetusta kannattavia. Liikkeellä oli Skotlannissa myös marttyyrinsä, kuten Perthissä vuonna 1407 roviolla poltettu James Resby ja St Andrewsissä vuonna 1433 saman kohtalon kokenut Paul Crawer.


title: Skotlannin episkopaalinen kirkko

text: Vuonna 1517 Martti Luther julkaisi 95 teesiään Saksan Wittenbergissä. Lutherin katolisen kirkon opetusta ja käytäntöjä vastaan esittämä kritiikki levisi nopeasti kirjapainotaidon ansiosta. Ne innostivat myös Skotlannissa sellaisia henkilöitä kuin Patrick Hamilton, joka oli opiskellut Saksassa. Hän koki marttyyrikuoleman St Andrewsissa vuonna 1528. Kuitenkin tuli muita, jotka ajoivat asiaa eteenpäin, kuten George Wishart ja hänen tukijansa John Knox. Wishart koki Hamiltonin tavoin marttyyrikuoleman mutta Knox, joka sai voimakkaita vaikutteita Jean Calvinilta oleskellessaan Genevessä, selvisi ja jatkoi työtään. Elokuussa 1560 Skotlannin parlamentti hylkäsi paavin auktoriteetin ja teki katolisen messun laittomaksi. Heti seuraavana vuonna tilanne kuitenkin mutkistui, kun Skotlannin kuningatar Maria Stuart, joka oli katolisuuden innokas kannattaja, palasi Ranskasta.


title: Skotlannin episkopaalinen kirkko

text: Maria Stuartin aviomiehen lordi Darnleyn murhan ja Stuartin kolme kuukautta myöhemmin Bothwellin jaarlin (jota epäiltiin osalliseksi murhaan) solmiman avioliiton jälkeen Mariaa painostettiin luopumaan kruunusta poikansa Jaakon hyväksi. Marian tukijat yrittivät ajaa hänen asiaansa mutta Langsiden taistelussa 1568 koetun tappion jälkeen Maria pakeni Englantiin, jossa hänet vangittiin ja lopulta teloitettiin 1587.


title: Skotlannin episkopaalinen kirkko

text: Vuonna 1603, Englannin kuningattaren Elisabeth I:n kuoltua Englanti ja Skotlanti yhdistyivät kuningas Jaakko I:sen alaisuudessa. Hän halusi yhtenäistää kirkolliset käytännöt rajan molemmin puolin ja kannatti episkopaalista eli piispajohtoista järjestelmää. Knoxin johtama uskonpuhdistus oli rakentunut presbyteriaaniselle järjestykselle. Niinpä sekä Jaakon että hänen seuraajiensa Kaarle I:sen ja Kaarle II:sen aikana Skotlannin kirkon järjestys vaihteli presbyteriaanisen ja episkopaalisen välillä. Stuart-suvun kuninkaat uskoivat heillä olevan jumalallisen oikeuden hallita sekä kirkkoa että valtiota mutta heitä vastustivat voimakkaasti presbyteriaaniset uskonliittolaiset ("Covenanters"), jotka vuonna 1638 allekirjoittivat Presbyteerisen kansallisen liiton ("Presbyterian National Covenant"). Vasta vuonna 1690, Mainion vallankumouksen jälkeen maan valtakirkoksi vakiintui presbyteerisesti järjestynyt Skotlannin kirkko.


title: Skotlannin episkopaalinen kirkko

text: Episkopaalisesti järjestynyt kirkko jatkoi toimintaansa voimakkaana vuoteen 1746 asti, jolloin se jakobiittikapinan jälkiseurauksena joutui useiden rangaistussäädösten alaiseksi. Nämä lait tekivät episkopaaleille laittomaksi omistaa kirkkoja ja kappeleita sekä järjestää julkisia jumalanpalveluksia. Episkopaalipapit eivät myöskään saaneet suorittaa palveluksia useammalle kuin viidelle henkilölle yhtä aikaa vankeuden tai karkotuksen uhalla.


title: Skotlannin episkopaalinen kirkko

text: Vuonna 1784 skotlantilaiset piispat vihkivät piispan Connecticutiin, mikä oli osa Yhdysvaltain episkopaalisen kirkon syntyä.


title: Skotlannin episkopaalinen kirkko

text: Laurencekirkin synodissa vuonna 1804 kirkko hyväksyi rukouskirjan ja uskollisuudenvalan, minkä myötä ranagaistuslakeja alettiin kumota. Tämän jälkeen kirkko kasvoi voimakkaasti 1800-luvulla.


title: Skotlannin episkopaalinen kirkko

text: Kirkko jakautuu seitsemään hiippakuntaan, joilla kullakin on oma piispansa. Hiippakunnan papisto valitsee hiippakuntansa piispan yhdessä maallikoiden kanssa. Piispainkokousta johtaa primus, joka on samalla yksi piispoista. Kirkkoa johtaa yleissynodi, joka koostuu piispoista sekä papiston huoneesta ja maallikoiden huoneesta. Näitten huoneiden jäsenet valitaan eri hiippakuntien omissa synodeissa edustamaan näitä hiippakuntia.


title: Skotlannin episkopaalinen kirkko

text: Osana anglikaanista kirkkoyhteisöä Skotlannin episkopaalisen kirkon oppi perustuu historiallisiin tunnustuksiin, jotka ilmenevät myös sen liturgiassa. Kirkossa on kolmiasteinen pappeus, jonka asteet ovat piispa, pappi ja diakoni.


title: Skotlannin episkopaalinen kirkko

text: 8. kesäkuuta 2017 kirkko päätti muuttaa kirkkojärjestystään avioliiton osalta mahdollistaakseen samaa sukupuolta olevien parien vihkimisen. Kirkon kirkkojärjestyksestä ("Canon") poistettiin määrittely avioliitosta miehen ja naisen välisenä liittona ja lisättiin uusi osa, joka toteaa avioliitosta olevan erilaisia käsityksiä. Tämä teki mahdolliseksi papeille vihkiä sekä eri että samaa sukupuolta olevia pareja avioliittoon. Muutettu kirkkojärjestys toteaa myös, ettei ketään pappia voi pakottaa vihkimään samaa sukupuolta olevia pareja omantuntonsa vastaisesti.


title: Skotlannin episkopaalinen kirkko

text: Äänestyksessä avioliittosäädöksien muuttamista kannatti 96 edustajaa ja vastusti 33 edustajaa. Viidestä piispasta neljä kannatti, yksi vastusti. 62 papista 42 kannatti, 20 vastusti. 62 maallikosta 50 kannatti, 12 vastusti.


title: Skotlannin episkopaalinen kirkko

text: Lokakuussa 2017 Anglikaaninen kirkkoyhteisö päätti rangaista Skotlannin episkopaalista kirkkoa sen tekemän avioliittoratkaisun vuoksi. Anglikaanikirkkojen johtavat piispat päättivät vetää Skotlannin edustajat ainakin määräajaksi pois ekumeenisista tehtävistä ja johtopaikoilta. Vastaavanlainen rangaistus oli annettu myös Yhdysvaltain episkopaaliselle kirkolle vuonna 2016, kun kyseinen kirkko oli vuonna 2015 päättänyt alkaa siunata samaa sukupuolta olevat parit.


title: Skotlannin episkopaalinen kirkko

text: Skotlannin episkopaalisen kirkon primus ja johtava piispa Mark Strange ilmaisi ymmärtävänsä Skotlannin päätöksen aiheuttavan joissakuissa kipua ja ärtymystä ja että hän tekee kaikkensa parantaakseen suhteita, kuitenkaan tinkimättä kirkkonsa päätöksestä.


title: Skotlannin episkopaalinen kirkko

text: Skotlannin episkopaalikirkosta on avioliittopäätöksen myötä eronnut ainakin kaksi seurakuntaa, Ulko-Hebridien Harrisilla toimiva Christ Church, joka erosi marraskuussa 2017 sekä Edinburghin St. Thomas Church, jonka jäsenistä 72% äänesti toukokuussa 2018 irtautumisen puolesta.


title: Hotelli Hospitz

text: Hotelli Hospitz on Savonlinnassa sijaitseva hotelli, joka toimii arkkitehti Wivi Lönnin suunnittelemassa rakennuksessa, joka vihittiin käyttöön vuonna 1933. Se oli alkujaan Nuorten naisten kristillisen yhdistyksen matkustajakoti ja yhdistystila. Se on sittemmin siirtynyt hotellikäyttöön.


title: Hotelli Hospitz

text: Hotelli Hospitz rakennettin 1930-luvulla, ja sen suunnitteli vuosien 1929–1930 arkkitehti Wivi Lönn. Piirustukset hyväksyttiin 1931 ja rakennus vihittiin käyttöön 26. helmikuuta 1933. Se rakennettiin Nuorten naisten kristilliselle yhdistykselle kokoontumis- ja majoitusrakennukseksi, ja se oli Linnakadun ensimmäisiä kivirakennuksia.


title: Hotelli Hospitz

text: Hospitz oli toisen maailmansodan aikana sotilaskäytössä, ja siellä yöpyi sekä sotilaita että lottia. Hotelliyritys V. O. Kuitunen vuokrasi talon vuonna 1992 hotellikäyttöön. Yritys osti vuonna 2011 koko rakennuksen NNKY:ltä ja aloitti sen peruskorjauksen. Museovirasto myönsi entisöintiin tukea, mihin vaikutti osaltaan se, että rakennus sijaitsee valtakunnallisesti merkittävässä rakennetussa kulttuuriympäristössä. Hospitz rapattiin ja maalattiin uudestaan. Värisuunnittelun, kohokuvioinnin ja julkisivun tunnusmaalaukset teki kuvataiteilija Johanna Oras.


title: Hotelli Hospitz

text: Hotellitoiminta siirtyi vuonna 2018 V. O. Kuituselta Lönnin mukaan nimetyn Wivilla Oy:n omistukseen. Itse kiinteistö jäi kauppasopimuksessa edelleen Kuitusen perheelle.


title: GAM-87 Skybolt

text: Douglas AGM-48/GAM-87 Skybolt (suom. "Ukonilmanisku"/"Salamanisku") oli yhdysvaltalainen, ALBM-tyyppinen ballistinen ydinohjus. Pommikoneesta (B-52, XB-70 Valkyrie, Avro Vulcan) laukaistavan ohjuksen "W-59" ydinkärki oli 1.2 megatonnin (MT) tehoinen. Rakettimoottori oli kiinteätä ajoainetta käyttävä kaksivaiheinen, suunnistustapa perustui astroinertiaaliseen järjestelmään. Yksi Boeing B-52 Stratofortress kykeni kantamaan 4 kpl Skybolt-ohjuksia. Samaan aikaan tuo pommikone kykeni kuljettamaan samaa vastaavan määrän (4 kpl) raskaita strategisia megatonni-luokan (3.8 MT) ydinpommeja.


title: GAM-87 Skybolt

text: GAM-87 Skybolt ei ollut koskaan aivan täysin onnistunut. Sen kantama oli noin 1 850 km (1 150 mailia). Ohjuksen omamassa oli 5 000 kg. Siihen aikaan (ennen vuotta 1960) ei ollut vielä olemassa pitkän matkan strategisia (ballistisia) ydinohjuksia, eikä varsinaisesti SLBM-ohjuksiakaan. Skybolt päätettiin lopulta hylätä, eikä ainuttakaan kappaletta saapunut valmistettavaksi tuotantoyksilönä. Koeyksilöitä valmistui 12 kappaletta. Silloinen Yhdysvaltain presidentti John F. Kennedy päätti perua Skyboltien tuotanto-ohjelman vuonna 1962. Samaan aikaan tapahtui ohjuksen ensilaukaisu. Tuolloin puhuttiin jopa Skybolt-kriisistä. Aseen kehittely päättyikin vuoteen 1964 mennessä. Samankaltaisen vastaavanlaisen perumisen joutui kokemaan myös SM-64 Navaho.


title: GAM-87 Skybolt

text: Skyboltin eli niin kutsutussa sateenkaari-koodistossa "Blue Streak"in, olisi pitänyt saapua brittien V-pommittajien käyttöön. Britannia tilasi sitä 100 kappaleen verran vuonna 1960. Tuo tilaamiseen liittyvä kysymys oli vielä osin auki vuonna 1963. Blue Steel oli kymmenen vuoden verran käytössä, mutta sen ominaisuudet koettiin jokseenkin epätyydyttävinä. Esimerkiksi kantama oli kovin lyhyt, vain 150 mailia eli 240 km. Vuonna 1959 ensilaukaistu, ja 1960 käyttöön tullut North Americanin AGM-28 Hound Dog tuli varsin suurelta osin Skyboltin korvaajaksi Yhdysvalloissa. Britit päätyivät tilaamaan Polaris-ohjuksia, jotka laukaistaan ydinsukellusveneistä. Lyhyen kantaman ilmasta-maahan ohjustyyppinä tuli vuodesta 1972 käyttöön Boeing AGM-69 SRAM, sen kehittely tapahtui alkaen vuodesta 1965.


title: Henry Nugent

text: Henry Nugent syntyi Irlannissa ja kuoli marraskuussa 1704 Gibraltarilla. Hän oli Gibraltarin toinen kuvernööri. Virkansa hän aloitti 6. elokuuta 1704. Sotilasarvoltaan hän oli kenraalimajuri.


title: Henry Nugent

text: Hänen isänsä oli Thomas Nugent ja vanhempi veljensä oli James Nugent.


title: Hinausautokeskus

text: Hinausautokeskus on suomalainen perheyritys, joka tarjoaa hinaus- ja tiepalveluita Uudenmaan alueella. Hinausautokeskuksen toimipisteet sijaitsevat Helsingissä ja Porvoossa. Yritys työllistää 24 henkilöä ja 20 hinausautoa ja tiepalveluautoa.


title: Hinausautokeskus

text: Hinausautokeskus on toiminut jo vuodesta 1965 ja itsenäisenä yhtiönä vuodesta 1977.


title: Fredrik Emvall

text: Karl Arne Fredrik Emvall (s. 28. kesäkuuta 1976 Växjö, Ruotsi) on ruotsalainen entinen jääkiekkoilija ja maailmanmestari. Hän oli pelipaikaltaan vasen laitahyökkääjä, mutta Emvall osasi pelata myös keskellä. Hän pelasi koko ammattilaisuransa ajan Linköping HC:n Elitserien-joukkueessa, jossa Emvall pelasi yhteensä 497 runkosarjaottelua tehopistein 66+68=134 ja keräten 359 jäähyminuuttia sekä 74 playoff-ottelua tehopistein 11+10=21 ja keräten 56 jäähyminuuttia. Emvall on joukkueen seurahistorian toiseksi eniten runkosarjaotteluita (538) pelannut pelaaja Magnus Johanssonin jälkeen. Kaudella 2007–2008 hän toimi Linköpingin kapteenina. Emvall kuului myös Ruotsin vuoden 2006 maailmanmestarijoukkueeseen. Hänet tunnettiin pelityyliltään lähinnä työteliäänä kahden suunnan hyökkääjänä. Linköping on jäädyttänyt Emvallin pelinumeron 33. Hän toimii nykyään seuran toimitusjohtajana.


title: Fredrik Emvall

text: Emvall on Tingsryds AIF:n kasvatti. Hän debytoi seuran miesten joukkueessa vain 16-vuotiaana tuolloin Ruotsin kolmanneksi korkeimmalla sarjatasolla maan II-divisioonassa kaudella 1992–1993. Kaudeksi 1993–1994 joukkue nousi sarjatasoa ylemmäs I-divisioonaan. Emvall löi itsensä sarjassa läpi kaudella 1998–1999, jolloin hän oli Tingsrydin paras maalintekijä ja toiseksi paras pistemies Larry Pilutin jälkeen tehoilla 26+16=42.


title: Fredrik Emvall

text: Kaudeksi 1999–2000 Emvall siirtyi Elitserien-joukkue Linköping HC:hen, jossa tulokaskausi toi 48 runkosarjaottelussa tehot 5+8=13 ja kymmenessä Kvalserien-ottelussa tehot 3+1=4. Hän pelasi kauden aikana myös Elitserienin tähdistöottelussa. Linköpingin kausi päättyi putoamiseen Allsvenskaniin. Kevään 2001 Kvalserienissä Emvall jakoi joukkueen sisäisen tehotilaston voiton kolmen muun pelaajan kanssa lukemalla +4. Linköpingin kausi päättyi sarjanousuun takaisin Elitserieniin.


title: Fredrik Emvall

text: Emvall oli kaudella 2002–2003 kahdeksalla osumallaan Linköpingin toiseksi paras maalintekijä Brian Felsnerin jälkeen. Kaudella 2003–2004 hän nousi joukkueen varakapteeniksi. Emvall teki Elitserienin yhden kauden piste-ennätyksensä tehoilla 11+11=22. Hän oli puolivälierissä Linköpingin paras maalintekijä Mikael Håkansonin kanssa kahdella osumallaan. Kaudella 2006–2007 Emvall teki Elitserienin yhden kauden maaliennätyksensä ja sivusi piste-ennätystään tehoilla 12+10=22, joilla hän jakoi joukkueensa sisäisen maalipörssin kolmannen sijan Mikael Håkansonin ja Joakim Erikssonin kanssa. Emvall voitti pudotuspeleissä Linköpingin sisäisen tehotilaston lukemalla +6. Hän voitti kauden päätteeksi Elitserien-hopeaa.


title: Fredrik Emvall

text: Kaudella 2007–2008 Emvall toimi Linköpingin kapteenina. Hän voitti kauden päätteeksi Elitserien-hopeaa. Toukokuussa 2010 Emvall ilmoitti lopettavansa pelaajauransa. 16. lokakuuta 2014 ottelussa MODO Hockeyta vastaan Linköping jäädytti hänen pelinumeronsa 33, jonka seura nosti Saab Arenan kattoon.


title: Fredrik Emvall

text: Emvall aloitti Linköpingin toimitusjohtajana kaudella 2014–2015.


title: Fredrik Emvall

text: Emvall edusti Ruotsia MM-kilpailuissa vuosina 2006 ja 2007, joista ensimmäinen turnaus päättyi maailmanmestaruuteen. Hänet valittiin Ukrainaa vastaan pelatun avausottelun päätteeksi joukkueensa ottelun parhaaksi pelaajaksi. Yhteensä Emvall on pelannut 43 A-maaottelua tehopistein 7+13=20. Hän teki A-maajoukkuedebyyttinsä Karjala-turnauksen Jönköpingissä pelatussa avausottelussa 10. marraskuuta 2005 Tšekkiä vastaan. Ensimmäisen A-maajoukkuemaalinsa Emvall teki kolmannessa ottelussaan 13. marraskuuta 2005 Helsingin Hartwall Arenalla turnauksen isäntäjoukkue Suomea vastaan.


title: Bloody Sunday – verinen sunnuntai

text: Bloody Sunday – verinen sunnuntai ("Bloody Sunday") on Paul Greengrassin käsikirjoittama ja ohjaama brittiläis-irlantilainen televisioelokuva vuodelta 2002. Dokumentaariseen tyyliin, ulkopuolisen tarkkailijan tavoin tapahtumia seuraten toteutettu elokuva kertoo Pohjois-Irlannin levottomuuksiin liittyvästä, veriseksi sunnuntaiksi kutsutusta katolisten kansalaisoikeusmarssista, jossa 13 ihmistä sai surmansa ja 13 loukkaantui brittisotilaiden avattua tulen väkijoukkoon Pohjois-Irlannin Derryssä 30. tammikuuta 1972.


title: Bloody Sunday – verinen sunnuntai

text: Ohjaaja Greengrassin tekemä käsikirjoitus pohjautuu derryläisen kirjailijan Don Mullanin vuonna 1997 ilmestyneeseen kirjaan "Eyewitness Bloody Sunday", johon hän kokosi silminnäkijöiden kertomuksia päivän tapahtumista. Mullan toimi myös käsikirjoituskonsulttina ja esiintyy pienessä sivuosassa katolisena pappina.


title: Bloody Sunday – verinen sunnuntai

text: Elokuva sai ensi-iltansa Sundancen elokuvajuhlilla Yhdysvalloissa 16. tammikuuta 2002, ja se voitti festivaalin yleisöpalkinnon. Neljä päivää myöhemmin se ensiesitettiin Britannian televisiossa ITV-kanavalla. Suomessa elokuva on esitetty Yle TV1 -kanavalla syys- ja marraskuussa 2007.


title: Bloody Sunday – verinen sunnuntai

text: "Bloody Sunday" jakoi Berliinin elokuvajuhlilla parhaan elokuvan Kultainen karhu -palkinnon japanilaisanimaation "Henkien kätkemä" kanssa. Se sai myös ekumeenisen tuomariston erikoispalkinnon. Irlannin elokuva- ja televisiogaalassa elokuva palkittiin vuoden parhaana sekä lisäksi käsikirjoituksestaan ja äänityksestään. Brittiläisessä Bafta-gaalassa Ivan Strasburg palkittiin kuvauksesta ja valaistuksesta, ja elokuva tuotti lisäksi neljä muuta ehdokkuutta. "Bloody Sunday" oli European Film Awards -ehdokkaana neljässä sarjassa, muun muassa parhaan elokuvan ja parhaan ohjauksen kategorioissa.


title: Bloody Sunday – verinen sunnuntai

text: "The New York Timesin" kriitikot valitsivat "Bloody Sundayn" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Eino E. Louhio

text: Eino Eero Louhio (9. heinäkuuta 1902 Heinola – 18. marraskuuta 1954 Helsinki) oli suomalainen juristi, joka toimi Kansaneläkelaitoksen pääjohtajana.


title: Eino E. Louhio

text: Eino E. Louhion vanhemmat olivat raatimies Gustaf Adolf Louhio ja Helena Kekkonen ja puoliso vuodesta 1928 Sirkka Annikki Kejonen. Louhio tuli ylioppilaaksi 1921 ja suoritti ylemmän oikeustutkinnon 1926, varatuomarin arvon hän sai 1929. Hän toimi valtion vakuutustarkastajana ja valtioneuvoston vakuutusasioiden esittelijänä 1928–1937, Kansaneläkelaitoksen johtajana 1937–1946 ja pääjohtajana vuodesta 1946. Vuonna 1934 hän julkaisi teoksen "Uusi vakuutuslainsäädäntö". Uransa alussa Louhio työskenteli myös asianajajana Lahdessa. Hän menehtyi äkilliseen sairauskohtaukseen, joskin oli jo hieman aiemmin pyytänyt eron pääjohtajan tehtävästään. Louhiolla oli lukuisia julkisia luottamustehtäviä, kuten Reumasäätiön hallituksen puheenjohtajuus, mutta hän oli myös muun muassa Imatran Voiman, Veitsiluodon, Outokummun ja Typpi Oy:n hallintoneuvostojen jäsen.


title: Nokia 1221

text: Nokia 1221 on Nokian valmistama matkapuhelin. Se julkaistiin vuonna 2002.


title: John Shrimpton

text: John Shrimpton oli Gibraltarin kuvernööri 24. joulukuuta 1704 – 24. joulukuuta 1707.


title: John Shrimpton

text: Shrimpton haavoittui yhdeksänvuotisen sodan aikana vuonna 1693 Landenin taistelussa Flanderissa. Vuosina 1701–1707 hän toimi parlamentin jäsenenä Whitchurchissa. Arkkiherttua Kaarle suositteli Shrimptonia kuvernööriksi.


title: Maunulan terveysasema

text: Maunulan terveysasema on Helsingin Oulunkylän kaupunginosan Maunulan osa-alueella sijaitseva kaupungin terveysasema.


title: Maunulan terveysasema

text: Vuonna 1984 valmistuneen osin yksi- ja osin kaksikerroksisen terveysasemarakennuksen on suunnitellut Arkkitehtitoimisto Kauria Turtola.


title: Maunulan terveysasema

text: Terveysaseman vieressä toimii Suursuon sairaala (Suursuonlaita 3 B).


title: Nokia 1260

text: Nokia 1260 on Nokian valmistama matkapuhelin. Se julkaistiin vuonna 2002.


title: Nokia 2118

text: Nokia 2118 on Nokian valmistama matkapuhelin. Se julkaistiin vuonna 2006.


title: Oulunkylän terveysasema

text:
Oulunkylän terveysasema on Helsingin Oulunkylän kaupunginosan Patolan osa-alueella toimiva kaupungin terveysasema. Sen naapurina sijaitsevat Ogelin liikekeskus (ostoskeskus) ja Oulunkylän nuorisotalo (Nuotta), lähellä on myös Oulunkylän rautatieasema.
Vuonna 1993 valmistuneen kaksikerroksisen terveysasemarakennuksen on suunnitellut Arkkitehtuuritoimisto Simo Järvinen.


title: Gelre

text: Gelre (, ) oli herttuakunta nykyisen Alankomaiden alueella vuosina 1096–1795. Gelren alueella sijaitsee nykyään Gelderlandin maakunta.


title: Gelre

text: Varhaisin maininta Gelren kreivikunnasta on vuodelta 1096. Kreivikunta oli perustettu Geldernin ja Roermondin kaupunkien ympärille osasta Ala-Lothringenia. Kreivikunta oli osa Pyhää saksalais-roomalaista keisarikuntaa. Gelren kreivit laajensivat maataan voimakkaasti 1100- ja 1200-luvuilla ja keisari Ludvig IV korotti kreivikunnan herttuakunnan asemaan vuonna 1339.


title: Gelre

text: Jülichin herttuasta tuli myös Gelren herttua Gelren perimyssodan jälkeen vuonna 1379. Maiden personaaliunioni päättyi vuonna 1422. Burgundin herttua Kaarle Rohkea osti perimisoikeuden Gelren maihin vuonna 1471 ja peri herttuakunnan kolme vuotta myöhemmin, jolloin Gelre liitettiin osaksi Burgundia. Burgundi jaettiin vuonna 1477 Itävallan ja Ranskan välillä ja Gelren herttuakunta siirtyi Itävallalle. Herttua Kaarle II:n kuoltua vuonna 1538 Jülich-Kleve-Bergin herttua Vilhelm Rikas peri maat.


title: Gelre

text: Gelren herttuakunta siirtyi suoraan Pyhän saksalais-roomalaisen keisarikunnan keisarin haltuun vuonna 1543. Gelre nousi kapinaan muiden hollantilaisalueiden kanssa vuonna 1579 ja tuli osaksi Yhdistyneitä provinsseja. Keisari Kaarle V:n poika, Espanjan kuningas Filip II, oli viimeinen, joka käytti Gelren herttuan arvonimeä.


title: Gelre

text: Gelren herttuakunta säilyi nimellisesti osana Espanjan Alankomaita vuoteen 1713 asti, jolloin herttuakunnan alue jaettiin Espanjan perimyssodan päätteeksi Batavian tasavallan, Itävallan ja Preussin kesken. Herttuakunta lakkautettiin virallisesti vasta vuonna 1795 Napoleonin valloittaessa Alankomaat.


title: Paloheinän terveysasema

text: Paloheinän terveysasema on Helsingin Tuomarinkylän kaupunginosan Paloheinän osa-alueella sijaitseva kaupungin terveysasema.


title: Paloheinän terveysasema

text: Vuonna 1987 valmistuneen kaksikerroksisen terveysasemarakennuksen on suunnitellut Arkkitehtitoimisto Bengt Lundsten. Terveysasema on rakennuksen toisessa kerroksessa; pohjakerroksessa toimii Paloheinän kirjasto ja siinä on myös liiketiloja.


title: Bernadette Devlin

text: Bernadette Devlin McAliskey (o.s. "Devlin", s. 23. huhtikuuta 1947 Cookstown) on pohjoisirlantilainen kansalaisoikeusaktivisti ja entinen Britannian parlamentin alahuoneen jäsen, joka tuli tunnetuksi 1960-luvun lopulta alkaen katolisen väestönosan oikeuksien puolustajana ja brittihallinnon vastustajana Pohjois-Irlannin levottomuuksien yhteydessä. Vuonna 1969 brittiparlamenttiin Mid-Ulsterista valittu 22-vuotias Bernadette Devlin oli parlamentin nuorin jäsen 200 vuoteen ja nuorin naisjäsen koskaan.


title: Bernadette Devlin

text: Bernadette Devlin syntyi kuusilapsisen perheen kolmantena lapsena. Hänen isänsä kuoli kun hän oli yhdeksänvuotias ja äiti kun hän oli 19. Devlin opiskeli psykologiaa Belfastin yliopistossa vuodesta 1965. Siellä hän oli mukana perustamassa sosialistista opiskelijaliikettä People’s Democracy, joka keskittyi Pohjois-Irlannin ihmisoikeuskysymyksiin. Tammikuussa 1969 ryhmä järjesti marssin Belfastista Derryyn, mutta marssi keskeytyi poliisin ja unionistien väliintuloon. Derry asettui liikkeen ehdokkaaksi Britannian parlamenttivaaleissa, mutta tuli valituksi vasta Unity-puolueen riveistä täytevaaleissa maaliskuussa 1969 Mid-Ulsterin vaalipiiristä.


title: Bernadette Devlin

text: Vuonna 1970 Bernadette Devlin sai kuuden kuukauden vankeustuomion osallisuudestaan edellisvuoden elokuussa Bogsiden taisteluihin Belfastissa.


title: Bernadette Devlin

text: Tammikuussa 1972 Devlin ajautui käsirysyyn sisäministeri Reginald Maudlingin kanssa Derryn verisen sunnuntain tapahtumien jälkiselvittelyssä. Hän menetti parlamenttipaikkansa vuoden 1974 vaaleissa ääriprotestantti John Dunlopille. Yhdeksi syyksi on mainittu aviottoman lapsen saaminen 1971, mikä olisi vähentänyt hänen suosiotaan katolisen väestönosan keskuudessa.


title: Bernadette Devlin

text: Vuonna 1973 Bernadette Devlin avioitui opettajana toimineen Michael McAliskeyn kanssa. Tammikuussa 1981 Devlin ja hänen miehensä selviytyivät murhayrityksestä, jossa heidän kotiinsa Derrylaughanin kylässä Belfastin lähellä tunkeutuivat aseistetut miehet.


title: Bernadette Devlin

text: Bernadette Devlinin tytär Roisin McAliskey on jatkanut äitinsä työtä kansalaisaktivistina.


title: Johanna Nieminen

text:
Johanna Nieminen (s.23. kesäkuuta 1966) on suomalainen pesäpalloilija. Hän edusti urallaan Ikaalisten Tarmoa, Turku-Pesistä, Porin Pesäkarhuja ja Rauman Feraa. Uransa viimeisen kauden 2005 Nieminen pelasi suomensarjassa Ikaalisten Tarmon riveissä.
Kaikkiaan Nieminen pelasi Pesäpallon SM-sarjassa ja Superpesiksessä 453 ottelua, mikä on 43 ottelua enemmän kuin toisena olevalla Tarja Pöntisellä. He ovat myös ainoat yli 400 pääsarjaottelua pelanneet naispesäpalloilijat.


title: Johanna Nieminen

text: Nieminen löi urallaan 725 juoksua ja toi 435 juoksua. Yhteensä 1160 tehopisteellä hän on tehotilaston toisena. 725 lyödystä juoksusta 79 oli kunnareita. Kunnaritilastossa Nieminen niin ikään toisena. Molemmissa tilastoissa Niemisen edellä on vain Tuula Rantanen. Etenijätilastossa Nieminen löytyy 15. sijalta.


title: Johanna Nieminen

text: Pesispörssissä Johanna Nieminen on 2278,3 pisteellään Tuula Rantasen ja Katja Saaren jälkeen kolmannella sijalla


title: La Séguinière

text: La Séguinière on kunta läntisessä Ranskassa Maine-et-Loiren departementissa Pays de la Loiren alueella.


title: La Séguinière

text: Kunnan nähtävyyksiä on Notre-Damen kirkko. Sen paikalla on ollut kirkko jo 1000-luvulla. Nykyisen kirkon vanhimmat osat ovat 1400- ja 1500-luvuilta. Kirkon itäpuolelle tehtiin korkea laajennusosa vuosina 1858 – 1860. Kirkossa on huomionarvoiset lasimaalaukset, jotka kertovat Vendéen kapinasta, sekä 1700-luvun alussa La Séguinièriin tulleen Isä Montfortin elämänvaiheista.


title: Herttoniemen terveysasema

text: Herttoniemen terveysasema oli Helsingin Herttoniemen kaupunginosan Länsi-Herttoniemen osa-alueella toiminut kaupungin terveysasema.


title: Herttoniemen terveysasema

text: Vuonna 1973 (ja 1986) valmistuneen osin kaksikerroksisen terveysasemarakennuksen oli suunnitellut Arkkitehtitoimisto Kirsi ja Erkki Helamaa Ky.


title: Herttoniemen terveysasema

text: Herttoniemen, Kallion ja Vallilan terveysasemien toiminta loppui helmikuun alussa 2018, kun niiden terveydenhoitopalvelut siirrettiin helmikuun 5. päivänä 2018 toimintansa aloittaneeseen Kalasataman terveys- ja hyvinvointikeskukseen. Herttoniemen terveysasema, viereinen sairaala ja kirjasto puretaan asuntorakentamisen tieltä. Röntgeniä tai muuta kuvaantamista tarvitsevien herttoniemeläisten potilaiden hoitomatka pitenee muutoksen seurauksena merkittävästi, koska Kalasatamaan unohdettiin perustaa kuvantamiskeskus sen jälkeen, kun Herttoniemen terveysaseman vieressä sijainneen sairaalan purkamisesta päätettiin.


title: Konstanze Klosterhalfen

text: Konstanze Klosterhalfen (s. 18. helmikuuta 1997) on saksalainen kestävyysjuoksija. Hän sijoittui neljänneksi 5 000 metrillä yleisurheilun EM-kilpailuissa 2018 Sisäradoilla hän on saavuttanut sisäratojen EM-kilpailuissa 2017 hopeamitalin ja ollut sisäratojen MM-kilpailuissa 2018 seitsemäs 3 000 metrillä. Alle 23-vuotiaiden sarjassa hän on saavuttanut EM-kultaa 1 500 metrillä vuonna 2017. Juniorien sarjoissa hän on saavuttanut pronssia 3 000 metrillä maailmanmestaruuskilpailuissa 2016 ja pronssia 1 500 metrillä EM-kilpailiossa 2015. Ennätykset ovat 1 500 metrillä 3:58,92, 300 metrillä 8:29,89 ja 5 000 metrillä 14:51,38.


title: Liveta Jasiūnaitė

text: Liveta Jasiunaite (s. 26. heinäkuuta 1994) on liettualainen keihäänheittäjä. Yleisurheilun EM-kilpailuissa 2018 hän saavutti keihäänheitossa pronssimitalin tuloksella 61,59 metriä. Alle 23-vuotiaiden EM-kilpailuissa hän voitti pronssimitalin vuonna 2015. Ennätyksensä 61,61 metriä hän heitti vuonna 2018.


title: Bence Halász

text: Bence Halász (s. 4. elokuuta 1997) on unkarilainen moukarinheittäjä.


title: Bence Halász

text: Yleisurheilun EM-kilpailuissa 2018 hän saavutti moukarinheitossa pronssimitalin tuloksella 77,36 metriä. Nuorten olympialaisissa hän saavutti hopeaa 2014. Hän voitti alle 20-vuotiaiden Euroopan-mestaruuden 2015 ja maailmanmestaruuden 2016. Alle 23-vuotiaiden sarjassa hän voitti juniorien EM-kultaa vuonna 2017. Yleisurheilun MM-kilpailuissa 2017 hän sijoittui moukarinheiton yhdenneksitoista.


title: Bence Halász

text: Hän heitti ennätyksensä 79,57 metriä vuonna 2018.


title: Lissabonin laivastotukikohta

text: Lissabonin laivastotukikohta () on Portugalin laivaston päätukikohta, joka sijaitsee entisen Alfeiten alueella Tagusjoen estuaarin etelärannalla lähellä Almeidaa. Tukikohdasta käytetään toisinaan nimeä Alfeiten laivastotukikohta.


title: Lissabonin laivastotukikohta

text: Pääosa laivaston aluksista on sijoitettu Alfeiteen samoin kuin useat huolto-, esikunta- ja koulutuslaitokset. Tukikohdan läheisyydessä sijaitsee myös merisotakoulu, laivaston tekninen koulu, Arsenal do Alfeite, merijalkaväentukikohta ja muita merivoimien yksiköitä.


title: Lissabonin laivastotukikohta

text: Lissabon ja sen lähistöllä sijaitseva Tagusjoen estuaari ovat jo 1100-luvulta alkaen olleet Portugalin suurimmat ja merkittävimmät laivastotukikohdat. Löytöretkien aikaan 1400- ja 1500-luvuilla alueesta muodostui maailman merkittävin satama-alue.


title: Lissabonin laivastotukikohta

text: Ensimmäisen maailmansodan jälkeen alueella ei ollut vain yhtä yhtenäistä tukikohtaa, vaan joukko pienempiä tukikohtia Taguksen kummallakin rannalla. Näitä olivat muun muassa Lissabonin laivastoarsenaali, Doca de Belémin sukellusvenetukikohta, Bom Sucesson merilentokonetukikohta, Vila Franca de Xiran hävittäjätukikohta, Vale do Zebron torpedoveneiden tukikohta, Alcántaran merivoimienkasarmit ja Doca da Marinhan laiturialue.


title: Lissabonin laivastotukikohta

text: Muutamat ylemmistä upseereista esittivät 1800-luvun lopulta alkaen laivaston yksiköiden keskittämistä Lissaboniin ja Taguksenalueelle yhteen tukikohtaan. Uuden laivastoarsenaalin rakennustyöt alkoivat 1928 ja valmistuivat 1937. Arsenal do Alfeitea pidettiin yhtenä maailman suurimmista ja parhaiten varusteltuna. Tukikohtaan sijoitettiin pääosa laivaston aluksista, henkilöstöstä ja palveluista.


title: Lissabonin laivastotukikohta

text: Alfeiten hallintoesikunta () nimettiin 3. joulukuuta 1958 Lissabonin laivastotukikohdaksi.


title: Lissabonin laivastotukikohta

text: Portugalin puolustusministeriö antoi 5. helmikuuta 2009 määräyksen 33/2009, jonka mukaan telakka-alue yksityistetään. Telakka liitettiin osaksi Empordef, SGPS:ää yhtiötä, joka hallinnoi muitakin Portugalin valtion puolustusteollisuuden yhtiöitä. Telakkayhtiö aloitti toimintansa 1. syyskuuta. Yhtiön alue kattaa noin 36 hehtaaria laivastotukikohdan alueesta.


title: Orjattaresi (täsmennyssivu)

text: Orjattaresi tarkoittaa seuraavia:


title: The Handmaid’s Tale – Orjattaresi

text: The Handmaid’s Tale – Orjattaresi ("The Handmaid’s Tale") on yhdysvaltalainen dystopinen draamasarja, jonka on luonut Bruce Miller. Se perustuu kanadalaisen kirjailijan Margaret Atwoodin romaaniin "Orjattaresi" vuodelta 1985. Sarjan pääosia näyttelevät Elisabeth Moss ja Joseph Fiennes. Sarja on saanut useita palkintoja. Sen on tuottanut MGM.


title: The Handmaid’s Tale – Orjattaresi

text: Sarjan tapahtumapaikka on Yhdysvaltojen paikalla oleva Gilead-niminen teokraattinen valtio lähitulevaisuudessa tai vaihtoehtoisessa nykyhetkessä. Ympäristön saastumisen vuoksi ihmisten hedelmällisyys ja syntyvyys ovat romahtaneet. Fundamentalististen kristittyjen johtamassa valtiossa hedelmällisiä naisia on vangittu orjattariksi, joiden tehtävänä on synnyttää lapsia isäntäperheilleen. Vanhan testamentin opeista ammentavassa yhteiskunnassa orjattarien lisäksi myös muiden naisten asema on äärimmäisen huono.


title: The Handmaid’s Tale – Orjattaresi

text: "The Handmaid’s Talen" ensimmäinen jakso esitettiin 26. huhtikuuta 2017 Hulu-tilausvideopalvelussa. Sarjasta tilattiin toinen tuotantokausi, jonka esittäminen alkoi 25. huhtikuuta 2018. Kolmas tuotantokausi tilattiin toukokuussa 2018. Suomessa sarjaa on esittänyt Yle Teema ja se on saatavilla myös HBO Nordic -palvelussa.


title: Orjattaresi (elokuva)

text: Orjattaresi ("The Handmaid’s Tale") on Harold Pinterin käsikirjoittama ja Volker Schlöndorffin ohjaama elokuva vuodelta 1990. Se perustuu Margaret Atwoodin romaaniin "Orjattaresi" vuodelta 1985.


title: Orjattaresi (elokuva)

text: Vuonna 2018 julkaistussa arviossaan kriitikko Timo Peltonen pitää elokuvan uskottavuutta, varsinkin näyttelijätyötä ja puvustusta, huomattavasti heikompana kuin romaanin televisiosovituksessa "The Handmaid’s Tale – Orjattaresi" (2017–). Pinterin käsikirjoitusta hän pitää lepsuna.


title: Karl Johansson

text: Karl Johansson -nimisiä henkilöitä ovat:


title: Aristeides

text: Aristeides () tai Aristeídis () on kreikkalainen nimi, joka voi viitata seuraaviin henkilöihin:


title: Navio da República Portuguesa

text: Navio da República Portuguesa eli suomeksi Portugalin tasavallan alus, joka lyhennetään N.R.P. tai NRP, on Portugalin laivastossa palveluksessa olevien alusten käyttämä aluksen nimen etuliite.


title: Navio da República Portuguesa

text: Portugalin kuningasjan laivastossa ei ollut käytössä standardoitua menetelmää ilmaista palveluksessa olevaa alusta. Tasavaltaa muodostettaessa 5. lokakuuta 1910 kaikki laivaston alukset saivat virallisen etuliitteen. Heinäkuusta 1981 merivoimien hallinnassa olevat, mutta sotalaivaksi luokittelemattomat alukset, saivat etuliitteekseen UAM eli vapaasti suomennettuna yhdistynyt tukilaivasto.


Luettelo Portugalin laivaston apualuksista sisältää Portugalin laivaston apualukset.


title: Luettelo Portugalin laivaston apualuksista

text: Muita:


title: Per Sandberg

text: Per Sandberg (6. helmikuuta 1960 Levanger, Norja) on norjalainen poliitikko. Hän oli Erna Solbergin hallituksen kalatalous- ja rannikkoministeri, mutta joutui eroamaan elokuussa 2018 rikottuaan turvamääräyksiä. Hän erosi myös oikeistopopulistisen edistyspuolueen varapuheenjohtajan tehtävästä. Hän oli parlamentin jäsen vuoteen 2017.


title: Per Sandberg

text: Sandbergin ero johtui siitä, että hän matkusti heinäkuussa 2018 Norjan tiedustelupalvelun yhtenä riskialttiimmista maista pitämään Iraniin ja ilmoitti matkasta vasta pari päivää perille pääsynsä jälkeen ja hänellä oli mukana työpuhelin. Hänellä oli ollut työpuhelin mukana myös toukokuisella Kiinan-matkalla.


title: Per Sandberg

text: Sandbergin naisystävä Bahareh Letnes on iranislaissyntyinen mutta saanut oleskeluluvan Norjaan teini-iässä. Epäilyt yhteyksistä Iranin hallintoon hän kiistää.


title: Deirdre

text: Deirdre, iiriksi Deirdriu, oli Irlannin varhaisessa kirjallisuudessa lempeä ja oikeudentuntoinen "The Fate of the Sons of Usnech" ("Oidheadh Chloinne Uisneach") -rakkaustarinan sankaritar.


title: Deirdre

text: "The Fate of the Sons of Usnech" liitettiin sittemmin Ulaid-tarusikermään, johdannoksi "Táin Bó Cuailgne" -tarinalle, jotta voitiin selittää, miksi sankari Ferghus oli loikannut Ulsterista Connachtin puolelle. Kertomus on alun perin laadittu 700–800-luvuilla, mutta tarinaa muokattiin 1400-luvulla ja se yhdistettiin runoelmien "The Fate of the Children of Tuireann" ("Oidheadh Chloinne Tuireann") ja "The Fate of the Children of Lir" ("Oidheadh Chloinne Lir") kanssa kokoelmaksi "The Three Sorrows of Storytelling" ("Tri Truaighe Scéalaigheachta"). Tarun vanhempi versio on säilynyt vuonna 1160 julkaistussa "The Book of Leinster" -teoksessa, ja tämä alkuperäinen tarina on karumpi ja traagisempi, huomattavasti rosoisempi eikä niin romantisoitu kuin myöhempi versio.


title: Deirdre

text: Taru kertoo, että Deirdre oli Ulsterin kuninkaan Conorin (Conchobar mac Nessa) runonlaulajan Fedlimidin tytär. Ennen Deirdren syntymää druidi Cathbadh ennusti, että Deirdrestä tulisi kaunotar, mutta moni mies saisi surmansa tytön vuoksi. Ulsterin soturit vaativat lapsen surmaamista, mutta Conchobar päätti kasvattaa Deirdren salassa ja mennä tytön vartuttua naimisiin hänen kanssaan. Deirdre kasvoi syrjäseudulla poikkeuksellisen kauniiksi naiseksi. Eräänä päivänä nuori Deirdre näkee kasvatusisänsä nylkevän vasikkaa lumessa. Korppi juo lumelle valunutta vasikan verta. Deirdre lausuu kumppanilleen, runoilija Leabharchamille, että miehellä, johon hän rakastuu, on sama väriyhdistelmä: mustat hiukset, valkea iho ja punaiset posket. Naisrunoilija kertoo silloin Deirdrelle, että on eräs Noísi, Usnechin poika, jolla on juuri nämä piirteet.


title: Deirdre

text: Tämän kuultuaan Deirdren on pakko lähteä kohtaamaan Noísia (iiriksi Noísiu). Deirdre suostuttelee Noísin karkaamaan kanssaan. He pakenevat Skotlantiin yhdessä Noísin kahden veljen kanssa. Siellä he asuivat rauhassa, kunnes Conchobar sai houkuteltua heidät takaisin Irlantiin petoksella. Conchobar lähettää heille viestin, jossa lupaa armahduksen, jos nuoret palaavat kotiinsa. Deirdre ei luota lupaukseen, mutta Conchobar onnistuu silti houkuttelemaan kolme veljestä hoviinsa Emhain Machaan, jossa Eoghan surmaa nämä. Tästä seuraa verinen kapina Ulsterissa. Conchobarin kavaluutta inhoava Ferghus päättää liittyä Connachtin joukkoihin. Deirdre ei halua joutua Conchobarin käsiin ja tekee lopulta itsemurhan iskemällä päänsä kallioon. Tarun myöhäisempi versio jätti tarinan ensimmäisen puoliskon pois ja pitkitti traagista loppua asettamalla Deirdren elämään vuoden ajan Conchobarin kanssa ennen kuin hän teki itsemurhan.


title: Deirdre

text: "The Fate of the Sons of Usnech" –taru on ollut kautta aikain sekä Irlannissa että Skotlannissa erittäin suosittu, ja se vaikutti kirjallisuuteen vielä 1900-luvun alussakin, jolloin tarinan kertoivat näytelmämuodossa John Millington Synge ja William Butler Yeats.


title: Imandra (yhtye)

text: Imandra on muusikko Mika Leppäsen 2000-luvun alussa perustama yhtye, jonka musiikissa on vaikutteita mm. kansanmusiikista ja progressiivisesta rockista.


title: Imandra (yhtye)

text: Jo 1970-luvulla laulajana ja muusikkona aloittanut Mikä Leppänen työskenteli 1990-luvulta alkaen hallintotehtävissä Tampere-talossa, ja aktiivinen muusikonura jäi vähemmälle. Seuraavalla vuosikymmenellä Leppänen joutui kuitenkin jäämään sairauseläkkeelle vakavan mielialahäiriön vuoksi. Toipilaana hän luki runoutta ja vähitellen alkoi syntyä myös musiikkia. Tältä pohjalta kehkeytyi studioprojektina uusi yhtye Imandra, jolta on ilmestynyt kaksi albumia. Leppänen kutsui mukaan kokeneita muusikkoystäviään, joihin oli uransa aikana tutustunut.


title: Imandra (yhtye)

text: Imandran ensimmäinen albumi "Imandra – Mika Leppäsen lauluja" julkaistiin vuonna 2009 ja sillä soittavat lyömäsoittaja Ippe Kätkä, kitaristit Ila Loueranta ja Jari Yliaho, basisti Juuso Nordlund, harmonikansoittajat Kimmo Pohjonen ja Mikko Kangasjärvi, trumpetisti Aki Välimäki, kosketinsoittaja Arto Piispanen ja taustalaulaja Juha Junttu. Leppänen itse laulaa sekä soittaa kosketinsoittimia ja mandoliinia. Juuso Nordlund äänitti levyn analogisesti Studio JJ:ssä.


title: Imandra (yhtye)

text: Mika Leppänen on säveltänyt levyn kaikki kappaleet ja sovittanut ne Ippe Kätkän kanssa. Musiikki on suurimmaksi osaksi instrumentaalista, mutta kolme kappaletta on sävelletty V.A. Koskenniemen runoihin. Leppänen on kertonut, että sairausaikana häntä kosketti erityisesti Koskenniemen runo "Ystävien piiri pienentyy", joka on mukana levyllä.


title: Imandra (yhtye)

text:
Levy sai myönteisen vastaanoton. Esimerkiksi Aamulehdessä musiikkia kuvailtiin näin: "V.A. Koskenniemen teksteihin tehdyt sävellykset ovat laulelmallisia, instrumentaaliesitykset hienovaraisen mietteliäitä ja siellä täällä tulee vastaan kansanmusiikkivaikutteita."
Imandran toinen albumi "Kadonnutta aikaa" ilmestyi vuonna 2016. Kokoonpano oli pitkälti sama kuin debyytilläkin: Mika Leppänen, Ippe Kätkä, Juuso Nordlund, Arto Piispanen, Jari Yliaho ja Aki Välimäki. Vierailijoina mukana olivat lisäksi laulaja Pike Kontkanen, kontrabasisti Juha Mononen ja saksofonisti Masa Orpana.


title: Imandra (yhtye)

text: Kaikki sävellykset ovat jälleen Mika Leppäsen tekemiä. Kappaleista puolet on instrumentaaleja. Sanoitukset on löydetty runoilijoiden tuotannosta: V.A. Koskenniemeltä on valittu kolme runoa ja Timo K. Mukalta, Kari Auviselta ja Ilpo Kaarnalta yksi kultakin.


title: Imandra (yhtye)

text: "Kadonnutta aikaa" sai edeltäjäänsä enemmän huomiota, ja arvostelut olivat varsin hyviä. Soundi antoi levylle 4/5 tähteä ja Salon Seudun Sanomat valitsi albumin Viikon levyksi. Kolme tähteä viidestä antoivat arvioissaan Keskisuomalainen ja Aamulehti. Soundin Juha Seitz kuvaili Imandran musiikkia seuraavasti: "Mandoliinitaituri Mika Leppäsen luotsaama Imandra-yhtye veisti toisesta albumistaan lempeän kokeellisen hybridin, joka limittää laulelmallisuutta sekä kotimaisen 1970-lukulaisen progressiivisen rockin pehmeitä elementtejä."


title: Imandra (yhtye)

text:
Vuoden 2019 alussa Imandralta julkaistiin pelkästään digimuodossa kolmen kappaleen EP "Sinua ajattelen". Mika Leppänen on säveltänyt ja sanoittanut kaikki kappaleet. Toisena laulajana on Pike Kontkanen, kosketinsoittajana Arto Piispanen, kitaristina Jari Yliaho ja basistina Juuso Nordlund. Kappaleesta "Sanomatta sanaakaan - Hylätyn miehen blues" on julkaistu Petri Nuutisen valokuviin pohjautuva video.
Yhtyeen nimi Imandra tarkoittaa virtaavaa vettä, mutta Mika Leppäsen mukaan sillä ei ole sen syvällisempää merkitystä.


title: Retkeilyreitti

text: Retkeilyreitti on retkeilyä varten tarkoitettu reitti, joka kulkee yleensä polkuja pitkin (joskus myös teitä). Retkeilyreiteiksi saatetaan luokitella joskus myös hiihto- ja melontareitit. Retkeilyreittien varrella on usein retkeilijöille suunnattuja palveluita. Esimerkiksi tulentekopaikkoja, autiotupia, käymälöitä sekä laavuja on retkeilyreittien varrella. Retkeilyreitti luokitellaan niiden vaikeustason, palveluiden sekä sen mukaan kulkevatko ne paikasta toiseen vai onko kyseessä rengasreitti. Retkeilyreittejä yllä pitää yleensä Metsähallitus tai kunnat. Joskus retkeilyreittejä yllä pitävät myös yhdistykset ja yritykset.


title: Retkeilyreitti

text: Rengasreitti on retkeilyreitti, joka alkaa ja päättyy samaan paikkaan. Rengasreitit muodostavat yleensä ympyrän esimerkiksi kiertämällä järven. Rengasreittien varrella on yleensä monipuolisesti palveluita. Rengasreittejä on etenkin Etelä- ja Länsi-Suomessa.


title: Retkeilyreitti

text: Yhdysreitti on reitti, joka menee paikasta: a paikkaan: b. Ne yhdistelevät yleensä rengasreittejä. Yhdysreitit usein kulkevat teitä pitkin. Niiden varrella on vähemmän kävijämäärän takia myös vähemmän palveluita.


title: Retkeilyreitti

text: Luontopolku on retkeilyreitti, joiden varrella on alueen luonnosta kertovia kylttejä. Luontopolut ovat yleensä lyhyempiä kuin rengasreitit.


title: Retkeilyreitti

text: Vaellusreitti on retkeilyreitti, joka menee paikasta toiseen. Vaellusreitit ovat yleensä rengasreittejä pidempiä. Suosituille vaellusreiteille on linja-auto kuljetuksia sen päätepisteestä toiseen, jottei retkeilijän tarvitsisi tulla samaa reittiä takaisin. Suomen suosituin vaellusreitti on Karhunkierros.


title: Arianen lemmentarina

text: Arianen lemmentarina (tai Ariane, "Love in the Afternoon") on Billy Wilderin ohjaama ja tuottama yhdysvaltalainen romanttinen komediaelokuva vuodelta 1957. Pariisiin sijoittuvan tarinan ovat käsikirjoittaneet Billy Wilder ja I. A. L. Diamond, joiden tiivis yhteistyö alkoi tästä elokuvasta. Tarina perustuu Claude Anet’n romaaniin "Ariane, jeune fille russe". Elokuvan pääosia näyttelevät Audrey Hepburn, Gary Cooper ja Maurice Chevalier.


title: Arianen lemmentarina

text: Ikääntyvä playboy Frank Flannagan (56-vuotias Cooper) on kova naistenmies, jota seuraamaan palkatun pariisilaisen yksityisetsivän (Chevalier) tytär (Hepburn) ihastuu.


title: Arianen lemmentarina

text: Elokuvassa on suuri rooli ikivihreällä valssisävelmällä ”Fascination”. Toinen usein toistuva kappale on ”C’est si bon”.


title: Arianen lemmentarina

text: "Arianen lemmentarinaa" ei pidetä Wilderin parhaisiin kuuluvana elokuvana, vaan melko tyhjänpäiväisenä mutta nautittavana ja säkenöivänä ”salonkikomediana” Wilderin elokuvan "Kaunis Sabrina" (1954) tapaan.


title: Arianen lemmentarina

text: Elokuva sai Golden Globe -ehdokkuuden parhaan musikaalin tai komedian sarjassa ja Writers Guild of American palkinnon parhaasta käsikirjoituksesta. Audrey Hepburn oli roolistaan Golden Globe -ehdokkaana, mutta hävisi "Les Girls" -elokuvan Taina Elgille ja Kay Kendallille. Myös Maurice Chevalier sai Golden Globe -ehdokkuuden, mutta palkinnon vei Frank Sinatra roolistaan elokuvassa "Ystävämme Joey".


title: Arianen lemmentarina

text: "The New York Timesin" kriitikot valitsivat "Arianen lemmentarinan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Noah Dobson

text: Noah Dobson (s. 7. tammikuuta 2000 Summerside, Prinssi Edwardin saari, Kanada) on kanadalainen jääkiekkopuolustaja, joka pelaa QMJHL-joukkue Rouyn-Noranda Huskiesissa. Hänellä on tulokassopimus NHL-joukkue New York Islandersin kanssa. Seura varasi Dobsonin ensimmäisellä kierroksella 12. pelaajana kesällä . Hän laukoo oikealta.


title: Noah Dobson

text: "The Sports Forecaster" -sivuston mukaan Dobson on hyvin liikkuva ja lahjakas all around -puolustaja, joka luistelee erinomaisesti, on käyttökelpoinen joka pelitilanteessa ja kykenee pelaamaan suuria jääaikoja. Hänellä on myös hyvä laukaus, visio ja pelikäsitys. Hänen tulisi kuitenkin lisätä massaa, voimaa ja röyhkeyttä, jotta hän pärjäisi paremmin fyysisissä väännöissä ja olisi saavuttaisi potentiaalinsa myös erinomaisena alivoimapelaajana.


title: Noah Dobson

text: Dobson on itse maininnut esikuvakseen Alex Pietrangelon, josta hän kertoo:


title: Noah Dobson

text: Dobson vietti varhaisimmat juniorivuotensa kotikaupungissaan Prinssi Edwardin saaren Summersidessa. Kauden 2014–2015 hän vietti Newfoundlandissa Bishop's Collegen high school -joukkueessa. Dobson edusti samalla kaudella myös Prinssi Edwardin saarta Kanadan talvikisoissa. Kaudeksi 2015–2016 hän siirtyi Itävaltaan EC Red Bull Salzburgin kiekkoakatemiaan.


title: Noah Dobson

text: Acadie–Bathurst Titan varasi Dobsonin koko QMJHL:n varaustilaisuuden kuudentena pelaajana kesällä 2016. Samana kesänä hänet varasi myös Lincoln Stars 123. pelaajana USHL:n varaustilaisuudessa. Dobson siirtyi kaudeksi 2016–2017 Titaniin, jossa hänen tulokaskautensa toi 63 runkosarjaottelussa tehot 7+19=26. Dobsonin teholukema +34 oli joukkueen toiseksi paras. Pudotuspeleissä hän teki 11 ottelussa viisi syöttöpistettä ja Dobson voitti Titanin sisäisen tehotilaston lukemalla +7.


title: Noah Dobson

text: Kaudella 2017–2018 Dobson nousi Titanin varakapteeniksi. Hän oli tehoilla 17+52=69 joukkueen paras syöttäjä ja toiseksi paras pistemies Antoine Morandin jälkeen. Dobson jakoi koko QMJHL:n puolustajien pistepörssin toisen sijan Sherbrooke Phoenixin Thomas Grégoiren ja Drummondville Voltigeursin Nicolas Beaudinin kanssa edellään vain Chicoutimi Saguenéensista Titaniin siirtynyt joukkuetoveri Olivier Galipeau. Hän voitti kauden päätteeksi liigan mestaruuden, President’s Cupin ja Dobson valittiin ensimmäiseen tähdistökentälliseen. Hän voitti myös Memorial Cupin ja Dobson valittiin lopputurnauksen tähdistökentälliseen. Hän pelasi kauden aikana myös CHL Top Prospects Gamessa.


title: Noah Dobson

text: New York Islanders varasi Dobsonin ensimmäisellä kierroksella 12. pelaajana . Jo saman vuoden elokuussa hän teki seuran kanssa kolmivuotisen tulokassopimuksen. Hän jatkoi kaudella 2018–2019 Titanissa, jonka kapteeniksi Dobson nousi. Tammikuussa 2019 seura kauppasi hänet Rouyn-Noranda Huskiesiin vaihdossa kolmeen ensimmäisen ja yhteen toisen kierroksen varausvuoroon.


title: Noah Dobson

text: Dobson pelasi alle 20-vuotiaiden MM-kilpailuissa vuonna 2019 sekä alle 18-vuotiaiden Ivan Hlinkan muistoturnauksessa vuonna 2017, jolloin hän voitti kultaa. Dobson edusti myös Canada Redin joukkuetta World U-17 Hockey Challengessa vuonna 2016.


title: Fenmedifaami

text: Fenmedifaami (CHNO) on aromaattinen karbamaatteihin kuuluva orgaaninen yhdiste. Yhdistettä käytetään maataloudessa rikkaruohomyrkkynä.


title: Fenmedifaami

text: Huoneenlämpötilassa fenmedifaami on väritöntä kiteistä ainetta. Yhdiste on käytännöllisesti katsoen veteen liukenematonta, mutta liukenee esimerkiksi metanoliin, asetoniin, kloroformiin ja bentseeniin. Fenmedifaami estää kasvien fotosynteesiä estämällä sen osana olevan elektroninsiirtoketjun. Fenmedifaami on asetyylikoliiniesteraasientsyymin inhibiittori ja aineelle altistuminen voi aiheuttaa huonovointisuutta, pupillien supistumista ja kyynelvuotoa. Aine voi vaurioittaa hermostoa toistuvan altistumisen seurauksena.


title: Fenmedifaami

text: Fenmedifaamia valmistetaan m-toluidiinin ja 3-metyylikarbamoyylibentsoyylikloridin välisellä reaktiolla. Yhdistettä käytetään rikkaruohomyrkkynä erityisesti sokerijuurikasviljelmillä, mutta myös esimerkiksi auringonkukan-, mansikan- ja pavun- ja pinaatinviljelyssä. Yhdiste on sallittu kasvinsuojeluaineena muun muassa Euroopan unionin ja Yhdysvaltojen alueella.


title: Surfer Rosa

text: Surfer Rosa on yhdysvaltalaisen vaihtoehtorock-yhtyeen Pixiesin esikoisstudioalbumi. Albumin julkaisi brittiläinen levy-yhtiö 4AD vuonna 1988.


title: Surfer Rosa

text: Kaikki kappaleet san. Black Francis ellei toisin mainita.


title: HMS Dalrymple (K427)

text: HMS Dalrymple (viirinumero K427 ja A302) oli Britannian kuninkaallisen laivaston Bay-luokan fregatti. Alus poistettiin palveluksesta ja se myytiin 1966 Portugalille, jonka laivastossa se palveli nimellä "NRP Afonso de Albuquerque".


title: HMS Dalrymple (K427)

text: Alus tilattiin 25. tammikuuta 1943 Loch-luokan fregattina nimellä "Loch Glass" William Pickersgill and Sons Limitediltä South Bankista Middlesboroughsta. Tilaus kuitenkin siirrettiin 1944 Bay-luokkaan ja aluksen köli laskettiin 29. huhtikuuta 1944 työnumerolla J4795. Alus laskettiin vesille 12. huhtikuuta 1945 nimellä "HMS Luce Bay". Vesillelaskun jälkeen sopimus purettiin ja työt keskeytettiin. Alus hinattin Devonportin telakalle viimeisteltäväksi, mutta varustamisen aikana alus muutettiin tutkimusalukseksi. Tammikuussa 1947 alus nimettiin uudelleen "HMS Dalrympleksi" ja viirinumeroksi tuli A302. Alus valmistui 10. helmikuuta 1948 ja otettiin vielä samana päivänä palvelukseen.


title: HMS Dalrymple (K427)

text:
Koeajojen jälkeen alus lähti Välimerelle. Pääosan urastaan alus oli Persianlahdella sisaraluksensa "HMS Owenin" kanssa.
Portugali osti aluksen 1966 ja liitti sen laivastoonsa nimellä "NRP Afonso de Albuquerque". Alsu poistettiin palveluksesta 14. tammikuuta 1983, minkä jälkeen se oli majoitusaluksena Lissabonin laivastontelakalla. Alus hinattiin 1988 Atlantille ja upotettiin.


title: Doolittle

text: Doolittle on yhdysvaltalaisen vaihtoehtorock-yhtyeen Pixiesin toinen studioalbumi. Albumin julkaisi brittiläinen levy-yhtiö 4AD huhtikuussa 1989.


title: Doolittle


title: Brady Tkachuk

text: Braeden Tkachuk (s. 16. syyskuuta 1999 Scottsdale, Arizona, Yhdysvallat) on yhdysvaltalais-kanadalainen jääkiekkoilija, joka pelaa NHL-joukkue Ottawa Senatorsin organisaatiossa. Hän on pelipaikaltaan vasen laitahyökkääjä. Senators varasi Tkachukin ensimmäisellä kierroksella koko NHL:n varaustilaisuuden neljäntenä pelaajana kesällä .


title: Brady Tkachuk

text: "The Sports Forecaster" -sivuston mukaan Tkachuk on vastustajia hyvin ärsyttävä ja aggressiivinen, mutta myös lahjakas voimahyökkääjä. Hänellä on hyvä pelikäsitys ja Tkachuk on käyttökelpoinen kaikissa pelitilanteissa. Sivuston mukaan hän nostaa usein suoritustasoaan pelin tärkeinä hetkinä. Tkachukin pelityyli kuitenkin altistaa hänet myös turhille jäähyille ja Tkachukilla on parannettavaa myös sijoittumisessa.


title: Brady Tkachuk

text: Tkachukia on verrattu usein pelityyliltään sekä isäänsä Keithiin että isoveljeensä Matthewiin. Hän on omien sanojensa mukaan ottanut vaikutteita pelityyliinsä Wayne Simmondsilta ja Nick Folignolta.


title: Brady Tkachuk

text: Tkachuk syntyi Arizonan Scottsdalessa, kun hänen isänsä pelasi Phoenix Coyotesin NHL-joukkueessa. Vuonna 2001 Tkachuk muutti perheineen varsinaiseen kotikaupunkiinsa Missourin Saint Louisiin, kun Keith kaupattiin St. Louis Bluesiin. Brady vietti kaupungissa lapsuutensa ja aloitti siellä jääkiekkoilun. Kaudella 2013–2014 hän voitti T1EBHL-junioriliigassa joukkueensa sisäisen piste-, maali- ja syöttöpörssin tehoilla 18+15=33, kuten myös kaudella 2014–2015 T1EHL-junioriliigassa.


title: Brady Tkachuk

text: London Knights varasi Tkachukin 67. pelaajana OHL:n varaustilaisuudessa 2015, mutta hän ei kuitenkaan siirtynyt CHL:ään, jotta Tkachuk voisi jatkossa pelata Yhdysvaltain yliopistosarjoissa. Hän pelasi kaksi seuraavaa kautta Yhdysvaltain maajoukkueen kehitysohjelman mukana pelaten mm. USHL-junioriliigaa.


title: Brady Tkachuk

text: Kaudeksi 2017–2018 Tkachuk siirtyi Bostonin yliopistojoukkueeseen. Hän oli joukkueen paras syöttäjä ja neljänneksi paras pistemies tehoilla 8+23=31. Tkachuk valittiin kauden päätteeksi Hockey Eastin tulokkaiden tähdistökentälliseen. Hän pelasi kauden aikana myös CCM/USA Hockey All-American Prospects Gamessa. Tkachuk teki ottelun 6–5-voittomaalin vain noin viisi minuuttia ennen varsinaisen peliajan päättymistä. Hänet valittiin ottelun arvokkaimmaksi pelaajaksi.


title: Brady Tkachuk

text: Ottawa Senators varasi Tkachukin ensimmäisellä kierroksella koko NHL:n varaustilaisuuden neljäntenä pelaajana kesällä . Hän oli varaustilaisuuden pienimmällä numerolla varattu pohjoisamerikkalaispelaaja. Tkachuk teki jo saman vuoden elokuussa seuran kanssa kolmivuotisen tulokassopimuksen. Hän otti syksyn harjoitusleirin päätteeksi paikan Senatorsin NHL-vahvuudesta. Tkachuk teki NHL-debyyttinsä kauden 2018–2019 kolmannella kierroksella 8. lokakuuta 2018 vieraissa Boston Bruinsia vastaan. Hän sai ottelussa jääaikaa 14.33 minuuttia ja Tkachuk keräsi teholukeman -1. Tkachuk avasi maalitilinsä NHL:ssä heti kahdella osumalla seuraavassa ottelussa 10. lokakuuta 2018 Philadelphia Flyersia vastaan. Hänen ensimmäinen maalinsa syntyi ylivoimalla. Tkachuk keräsi ottelussa myös yhden syöttöpisteen oltuaan kakkossyöttäjänä Maxime Lajoien tekemään ylivoimamaaliin. Hänet valittiin ottelun kakkostähdeksi.


title: Brady Tkachuk

text: Tkachuk pelasi alle 20-vuotiaiden MM-kilpailuissa vuonna 2018, jolloin hän voitti pronssia. Tkachuk valittiin Slovakiaa vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi.


title: Brady Tkachuk

text: Tkachuk pelasi myös alle 18-vuotiaiden MM-kilpailuissa vuonna 2017, jolloin hän toimi Yhdysvaltain kapteenina ja johdatti joukkueen maailmanmestaruuteen. Tkachuk jakoi kuudella syöttöpisteellään Yhdysvaltojen sisäisen syöttöpörssin voiton Sean Dhooglen kanssa. Hän pelasi myös World U-17 Hockey Challengessa vuonna 2015.


title: Brady Tkachuk

text: Tkachukin isoveli Matthew pelaa Calgary Flamesin NHL-joukkueessa. Veljesten isä Keith Tkachuk on olympiamitalisti ja maailmancup -voittaja, joka pelasi omalla urallaan yli 1200 NHL-ottelua. Arizona Coyotes on jäädyttänyt hänen pelinumeronsa 7 ja Keith on valittu myös USA Hockey Hall of Fameen. Keithilla on isänsä puolelta ukrainalaisia ja äitinsä puolelta irlantilaisia sukujuuria. Bradyn äiti Chantal on kotoisin Kanadan Winnipegista, jossa Keith tapasi hänet pelatessaan Winnipeg Jetsissa.


title: Brady Tkachuk

text: Brady Tkachukin isän Keithin serkku Tom Fitzgerald pelasi omalla urallaan pudotuspelit mukaan lukien yli 1100 NHL-ottelua. Tomin pojista ja Brady Tkachukin pikkuserkuista Scott Fitzgerald on Boston Bruinsin NHL-joukkueen kykyjenetsijä ja Ryan Fitzgerald pelaa seuran organisaatiossa hyökkääjänä. Casey Fitzgeraldilla on Buffalo Sabresin NHL-varaus vuodelta . Tkachukin pikkuserkkuihin kuuluu myös Pittsburgh Penguinsin organisaatiossa hyökkääjänä pelaava Jimmy Hayes ja New York Rangersin NHL-joukkueen hyökkääjä Kevin Hayes.


title: Timantit on ikuisia (kokoelmalevy)

text: Timantit on ikuisia on Cheekin ensimmäinen kokoelmalevy ja samalla hänen koko uransa viimeinen julkaisu, joka julkaistaan CD:nä 24. elokuuta 2018. Levy sisältää hänen suurimmat hitit aivan alkuajoilta lähtien. 25. elokuuta 2018 Cheek päättää uransa Valot sammuu -suurkonsertissa Lahden mäkimontussa.


title: 911 Operator

text: 911 Operator on Jutsu Gamesin kehittämä, vuonna 2017 julkaistu videopeli. Pelaaja toimii hätäkeskuspäivystäjänä, jonka tehtävä on lähettää oikeat yksiköt tapahtuneisiin hätätilanteisiin ja vastata myös puheluihin.


title: 911 Operator

text: Alussa pelaaja valitsee tiimit ja heille tarvikkeita hätätilanteita varten. Kun peli alkaa, kartalle ilmestyy merkki, jossa on joko poliisin, ambulanssin tai paloauton merkki. Pelaajan tehtävänä on valita yksiköt hätätilanteen mukaan. Oikea yksikkö täytyy lähettää matkaan ennen kuin on liian myöhäistä. Pelissä voi saada myös puheluita, joiden kohdalla pelaajan on selvitettävä mitä ja missä tapahtuu. Jos antaa väärät ensiapuohjeet, saapuu paikalle liian myöhään tai joku henkilö tai henkilökunnan jäsen kuolee, pelaaja menettää mainepisteitään. Pelaaja erotetaan, jos maine laskee liikaa.


title: 911 Operator

text: Career Modessa pelaajan täytyy saada tarpeeksi paljon mainetta ja pisteitä päästäkseen seuraavaan kaupunkiin pelaamaan. Modessa pelataan esimerkiksi New Yorkissa ja Chicagossa.


title: 911 Operator

text: Free Game Modessa pelaaja voi valita, missä kaupungissa haluaa pelata. Mikäli Career Modessa olevat kaupungit eivät kiinnosta, voi ladata muita kaupunkeja muista maista. Kun pelin nollaa tai lataa ensimmäisen kerran, peli ehdottaa ladattavaksi kaupunkia, jossa olit. Tässä modessa ei voi edetä toisiin kaupunkeihin.


title: 911 Operator

text: Lisäosa "911 Operator: First Response" pelin Career Modeen kaksi modia, Daily Routine ja Unique Stories. Daily Routinessa peli toimii samalla tavalla kuin normaali Career Mode, mutta Unique Stories edellyttää pelaajalta lisämainepisteitä pelin aikana hänen päästäkseen muihin kaupunkeihin.Pelissä on editori, jolla pelaajat voivat suunnitella omia puheluitaan peliin ja julkaista niitä muille.


title: Making Mirrors

text: Making Mirrors on belgialais-australialaisen muusikko ja tuottaja Gotyen kolmas studioalbumi, jonka julkaisi 19. elokuuta 2011. Albumilta julkaistiin seitsemän singleä, tunnetuimpana Somebody That I Used to Know. Albumi nauhoitettiin vuosien 2008-2011 aikana kotistudiossa Gotyen vanhempien omistamalla maatilalla. Albumi myi kolmikertaista platinaa muusikon kotimaassa Australiassa ja voitti vuonna 2013 parhaan vaihtoehtoalbumin Grammy-palkinnon.


title: Morandi-silta

text: Polceveran maasilta (), joka tunnetaan myös suunnittelijansa mukaan suomeksi nimillä Morandi-silta ja Morandin silta () on vinoköysisilta Genovassa Italiassa. Vuonna 1967 avattu silta romahti osittain 14. elokuuta 2018. Onnettomuudessa kuoli 43 ihmistä.


title: Morandi-silta

text: Sillan rakentaminen aloitettiin vuonna 1963 ja se valmistui vuonna 1967. Sillan kokonaispituus on 1 102 metriä, sillan kannen korkeus maasta on 45 metriä ja sen kolme teräsbetonipylonia kohoavat 90 metrin korkeuteen. Sillan pisin jänneväli on 210 metriä. Verkkosivusto Structuraen mukaan sillan kolme pisintä jännettä ovat 202,50, 207,90 ja 142,65 metriä pitkät. Lisäksi siinä on kuusi 73,20 metrin jännettä. Sivuston mukaan sillan pyloneiden kokonaiskorkeus maasta on 100,20 metriä, josta sillan kannen yläpuolella 45,40 metriä ja kannen korkeudeksi maanpinnasta tulisi tällöin 54,8 metriä.


title: Morandi-silta

text: Polceveran maasillan suunnitteli italialainen siltasuunnittelija Riccardo Morandi (1902–1989). Liikenneviraston "Sillat ja ympäristö" -julkaisun mukaan sillassa on käytetty runsaasti teräsbetonisia valmisosia ja elementtitekniikkaa, joka mahdollisti rakennustyön sujuvan etenemisen kaupunkiympäristössä. Sillan kansi on ripustettu ylhäältä pyloneista ja sitä tukevat näyttävät vinot pilarit altapäin. Siltaa pidettiin valmistumisaikanaan rakenteellisesti edistyksellisenä ja modernien siltojen esikuvana. Julkaisu toteaa, että sittemmin käsitys sillan soveltuvuudesta osaksi ympäristöään on muuttunut: silta hallitsee nykynäkemyksen mukaan liikaa maisemaa ja on rakenteeltaan liian teknisen näköinen.


title: Morandi-silta

text: Morandin suunnittelema samankaltainen silta on Kenraali Rafael Urdanetan silta Venezuelassa.


title: Morandi-silta

text: Silta on yksi varhaisimmista vinoköysisilloista. Suomalaisen silta-asiantuntijan tekniikan tohtori Risto Kiviluoman mukaan sillan rakennuspaikka saneli pitkälti sillan rakenneratkaisut: maasilta eli viadukti ylittää valmiin kaupunkirakenteen. Sillan kansi päädyttiin rakentamaan nivelrakenteisena. Kiviluoma arvelee, että 1960-luvulla ei osattu varautua liikenteen aiheuttamaan nivelten kulumiseen ja ehkei myöskään betonin väsymiseen. Hän mainitsee myös sillan rakenteiden tarkastamisen ja kunnossapidon olevan vaikeaa sillan suuren korkeuden takia. Morandin sillan kaltaisia siltoja ei enää rakenneta, nykyään rakennettavissa vinoköysisilloissa sillan kansi on jäykkä. Esimerkkinä nykyaikaisesta pitkästä ja korkeasta sillasta Kiviluoma mainitsee Millaun maasillan Ranskassa: kehittyneiden rakennusmenetelmien ansiosta sillassa on yhtenäinen kansirakenne.


title: Morandi-silta

text: Noin 209 metrin mittainen osa sillasta romahti yllättäen ukkosmyrskyn aikana 14. elokuuta 2018 noin kello 11.30 paikallista aikaa (kello 9.30 UTC). Sillan rakenteiden heikkouden arvellaan olevan syynä romahdukseen. Jo vuonna 2016 esitettiin sillan korvaamista uudella. Romahduksessa kuoli 43 ihmistä. Sillan perustuksia oltiin vahvistamassa romahduksen tapahtuessa. Korjaustyöt herättivät kuitenkin vastustusta, esimerkiksi vuoden 2018 parlamenttivaalit voittanut populistinen Viiden tähden liike oli leimannut sillan romahtamisesta annetut varoitukset ”saduksi” ja väittänyt sillan kestävän vielä sata vuotta. Sortumisen jälkeen puolue poisti vuodelta 2013 peräisin olleen päivityksen sivuiltaan.


title: Leavings-Orkesteri

text: Leavings-Orkesteri on suomalainen pop-yhtye. Yhtyeen perustivat Leevi and the Leavings -yhtyeen jäsenet Risto Paananen, Juha Karastie ja Niklas Nylund. Yhtye julkaisi ensimmäisen albuminsa "Arpapeliä" 25. toukokuuta 2011. Levyn sisältö on kokonaan orkesterin omaa käsialaa. Leavings-Orkesteri kiersi uuden levyn myötä myös esiintymässä. Tammikuussa 2012 yhtye julkaisi videon uuden kappaleen ”Tänäänkin” studiosessioista ja kesäkuussa 2015 uuden singlen ”Siellä missä toisetkin”. Singlen ”Parisuhdevakuutus” yhtye julkaisi vuonna 2016 yhdessä Siiri Nordinin kanssa. Yhtyeen konserteissa solisteina ovat vierailleet Nordinin lisäksi Jouni Hynynen ja Jarkko Martikainen. Yhtyeen konserteissa on soittanut myös kosketinsoittaja Janne Teuronen.


title: Niemisjärvi (järvi Hankasalmella)

text: Niemisjärvi on Keski-Suomessa Hankasalmen Niemisjärvellä ja hieman Kangasniemen puolellakin sijaitseva järvi, joka kuuluu Kymijoen vesistöön. Järvi on nykyään kahtena erillisenä järvialtaana, mutta ennen järvenlaskua se oli yhtenäinen järvi.


title: Niemisjärvi (järvi Hankasalmella)

text: Järven pinta-ala on 810 hehtaaria eli 8,1 neliökilometriä. Se on 7,7 kilometriä pitkä ja 2,6 kilometriä leveä. Järvi on järvenlaskun seurauksena kuroutunut kahdeksi järvialtaaksi, joita kutsutaan tässä eteläiseksi- ja pohjoiseksi järvialtaaksi. Järvialtaat yhdistyvät toisiinsa Halttulan ja Läsänkylän välissä sijaitsevan kapean salmen kautta.


title: Niemisjärvi (järvi Hankasalmella)

text: Pohjoinen järviallas on 3,9 kilometriä pitkä ja 2,3 kilometriä leveä. Se on luode-kaakko-suuntaisten harju- tai moreenimuodostelmien vuoksi muodotaan rikkonainen. Harjanteet muodostavat pitkiä niemiä, jotka työntyvät järvenselälle. Sellaisia ovat 800 metriä pitkä Purrinniemi, jonka länsipuolelle jää yhtä pitkä lahti, 1,9 kilometriä pitkä Ilostenniemi, jonka länsipuolelle jää saman mittainen Paasilahti ja itäpuolelle Häpöniemen väliin 850 metriä pitkä Halttulanlahti. Järven pohjaa halkoo 1,6 kilometriä pitkä vedenalainen harjanne, josta vedenpinnalle pilkistää 600 metriä pitkä Lehtoniemensaari.


title: Niemisjärvi (järvi Hankasalmella)

text: Eteläinen järviallas on pohjoisen allasta kapeampi. Se muodostuu lahtimaisista järvenosista ja niiden välisestä kapeikosta. Jos Pukkilansalmesta alkavaa järvenosaa tulkitaan pääaltaaksi, on siitä etelään 1,2 kilometriä työntyvä Jouslahti nimensä mukainen lahti, jolla on yli 400 metriä leveyttä. Jouslahdelta järven pääallas jatkuu kilometrin verran itään ja kääntyy parin kilometrin mittaisena kaakkoon. Eteläosa on täällä yli 800 metriä leveä ja siitä erottuu sen eteläpäässä pieni Kylmälahti ja pohjoisessa Taipaleenlahti.